Avis juridique important

|

31975D0782

75/782/EHTY: Komission päätös, tehty 24 päivänä marraskuuta 1975, hiiliteollisuuden työolojen yhdenmukaistamista käsittelevästä sekakomiteasta

Virallinen lehti nro L 329 , 23/12/1975 s. 0035 - 0036 Suomenk. erityispainos Alue 5 Nide 1 s. 0187  Espanjank. erityispainos: Luku 05 Nide 2 s. 0064  Ruotsink. erityispainos Alue 5 Nide 1 s. 0187  Portugalink. erityispainos: Luku 05 Nide 2 s. 0064

KOMISSION PÄÄTÖS,tehty 24 päivänä marraskuuta 1975,hiiliteollisuuden työolojen yhdenmukaistamista käsittelevästä sekakomiteasta (75/782/EHTY) EUROOPAN YHTEISÖJEN KOMISSIO, jokaottaa huomioon Euroopan hiili- ja teräsyhteisön perustamissopimuksen,sekä katsoo, ettäkorkea viranomainen on neuvoa-antavan komitean 20 päivänä joulukuuta 1954 antaman päätöslauselman mukaisesti perustanut vuonna 1955 hiiliteollisuuden työolojen yhdenmukaistamista käsittelevän sekakomitean,tähän päivään ei ole muodollisesti annettu yksityiskohtaisia sääntöjä tämän komitean kokoonpanon, toimivaltuuksien ja toiminnan tarkaksi vahvistamiseksi,on suotavaa antaa nyt muodollisesti tällaiset säännöt, jahiiliteollisuuden työmarkkinaosapuolien mielipidettä on kysytty seuraavista määräyksistä, joihin ne ovat suostuneet,ON PÄÄTTÄNYT SEURAAVAA:1 artikla 1. Hiiliteollisuuden työolojen yhdenmukaistamista käsittelevä sekakomitea jäljempänä "sekakomitea" avustaa Euroopan yhteisöjen komissiota jäljempänä "komissio" Euroopan hiili- ja teräsyhteisön perustamissopimuksessa määrätyn yhteisön sosiaalipolitiikan suunnittelussa ja toteuttamisessa hiiliteollisuuden työntekijöiden elin- ja työolojen kohentamisen edistämiseksi, siten että olojen yhdenmukaistaminen niitä kohennettaessa on mahdollista.2. Sekakomitea on työmarkkinaosapuolten välisen keskustelun, keskinäisen tietojen vaihdon ja yhteistoiminnan elin.3. Se laatii tehtävänsä suorittamisen kannalta tarpeellisia tutkimuksia, järjestää tarvittaessa osallistumisen keskusteluihin tai seminaareihin, laatii kertomuksia, antaa lausuntoja tai suosituksia joko komission pyynnöstä tai omasta aloitteestaan.Jos lausunnosta ei ole yksimielisyyttä, sekakomitean on toimitettava eri mielipiteet komissiolle.2 artikla 1. Sekakomiteassa on edustajia- työntekijäjärjestöistä- työnantajajärjestöistä.2. Näiden kahden ryhmän osalta komissio nimeää sekakomitean jäsenet seuraavien järjestöjen ehdotuksesta:työntekijäjärjestöt:- yhteisön tasolla muodostetut:- Euroopan yhteisöissä toimivien kaivostyöntekijöiden ja metallityöntekijöiden vapaiden ammattiyhdistysten välinen hiili- ja teräskomitea,- kaivostyöntekijöiden kristillisten ammattiyhdistysten kansainvälinen liitto (International Federation of Christian Miners' Unions);- tarkkailijana kansallisella tasolla:- maan alla työskentelevien työntekijöiden kansallinen liitto (fédération nationale des travailleurs du sous-sol);työnantajajärjestöt:- yhteisön tasolla muodostetut:- Länsi-Euroopan hiilentuottajien tutkimuskomitea3. "työntekijöiden" ja "työnantajien" ryhmässä saa olla enintään 20 edustajaa.4. Jäsenvaltioiden hallitusten edustajat voivat osallistua sekakomitean työhön neuvonantajina tai tarkkailijoina.3 artikla 1. Sekakomitean jäsenten toimikausi on neljä vuotta. Heidät voidaan nimetä uudeksi toimikaudeksi. Jäsenet, joiden toimikausi on päättynyt, jatkavat tehtävässään, kunnes heidän tilalleen on nimetty uudet jäsenet tai heidän toimikautensa uusitaan.2. Toimikausi voi päättyä ennen kuin edellä mainittu neljän vuoden jakso on kulunut, jos jäsen eroaa tai kuolee tai jos jäsentä ehdottanut järjestö pyytää, että hänen tilalleen nimetään uusi jäsen.3. Kunkin sekakomitean jäsenen tilalle voidaan nimetä saman järjestön toinen edustaja esteen sattuessa tai käsiteltävien erityisongelmien perusteella niiden tutkimiseen varatuissa kokouksissa.4 artikla 1. Sekakomitean puheenjohtajana toimii vuorotellen aina yhden vuoden kerrallaan työntekijöiden edustaja ja työnantajien edustaja, jotka nimetään asianomaisen ryhmän ehdotuksesta.2. Varapuheenjohtaja, joka ei kuulu samaan ryhmään kuin puheenjohtaja, nimetään samoin edellytyksin.3. Puheenjohtaja tai varapuheenjohtaja, jonka toimikausi on päättynyt, jatkaa tehtävässään, kunnes hänen tilalleen on nimetty uusi puheenjohtaja tai varapuheenjohtaja.4. Jos puheenjohtajan tai varapuheenjohtajan toimikausi päättyy ennenaikaisesti, jäljellä olevaksi toimikaudeksi nimetään uusi jäsen sen ryhmän ehdotuksesta, johon puheenjohtaja tai varapuheenjohtaja kuuluu.5. Jos puheenjohtaja tai varapuheenjohtaja samanaikaisesti ovat estyneet osallistumasta tiettyyn kokoukseen, kokouksen puheenjohtajama toimii sen ryhmän nimeämä sekakomitean jäsen, johon puheenjohtaja kuuluu.6. Kun tämän artiklan määräyksiä sovelletaan ensimmäisen kerran, puheenjohtajuudesta huolehtiva ryhmä valitaan arvalla.5 artikla Komission yksiköt huolehtivat sekakomitean sihteeristön tehtävistä.6 artikla 1. Sekakomitea kokoontuu puheenjohtajansa tai varapuheenjohtajansa kutsusta, joko komission pyynnöstä tai työntekijäryhmän ja työnantajaryhmän yhteisestä aloitteesta. Sihteeristö toimittaa kokouskutsun.2. Yksi edustaja kustakin 2 artiklassa tarkoitetusta yhteisön tasolla muodostetusta järjestöstä voi osallistua tarkkailijana sekakomistean työhön.3. Komission asianomaisten yksiköiden edustajat osallistuvat sekakomitean kokouksiin.7 artikla Sekakomitea voi perustaa avukseen sisäisiä työryhmiä. Se voi ehdottaa komissiolle sellaisten asiantuntijoiden nimeämistä, jotka avustaisivat sitä tietyissä tehtävissä.8 artikla Sekakomitean jäsenet ja sen istuntoihin kutsutut henkilöt eivät saa ilmaista tietoja, jotka he ovat saaneet tietoonsa kokouksissa, jos komission tai sekakomitean arvion mukaan nämä tiedot ovat luonteeltaan luottamuksellisia.9 artikla Tätä päätöstä sovelletaan 24 päivästä marraskuuta 1975.Tehty Brysselissä 24 päivänä marraskuuta 1975.Komission puolestaPatrick J. HILLERYVarapuheenjohtaja


title: 2004/732/YUTP:Poliittisten ja turvallisuusasioiden komitean päätös BiH/1/2004, tehty 21 päivänä syyskuuta 2004, kolmansien valtioiden osallistumisen hyväksymisestä Euroopan unionin sotilasoperaatioon Bosnia ja Hertsegovinassa

text:
               27.10.2004

               FI

               Euroopan unionin virallinen lehti

               L 324/20

      POLIITTISTEN JA TURVALLISUUSASIOIDEN KOMITEAN PÄÄTÖS BiH/1/2004,
   tehty 21 päivänä syyskuuta 2004,
   kolmansien valtioiden osallistumisen hyväksymisestä Euroopan unionin sotilasoperaatioon Bosnia ja Hertsegovinassa
   (2004/732/YUTP)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 25 artiklan kolmannen kohdan,
   ottaa huomioon Euroopan unionin sotilasoperaatiosta Bosnia ja Hertsegovinassa hyväksytyn neuvoston yhteisen toiminnan 2004/570/YUTP (1) ja erityisesti sen 11 artiklan toisen kohdan kolmansien valtioiden osallistumisesta,
   sekä katsoo seuraavaa:

               (1)

               Poliittisten ja turvallisuusasioiden komitean pyynnöstä ja Euroopan unionin sotilaskomitean toimeksiannon mukaisesti Euroopan unionin operaation komentaja ja Euroopan unionin joukkojen komentaja ovat pitäneet joukkojen muodostamiskonferenssin ja joukkojen sijoittamiskonferenssin 15 päivänä syyskuuta 2004.

               (2)

               Kolmansien valtioiden osallistumista koskevan Euroopan unionin operaation komentajan suosituksen perusteella Euroopan unionin sotilaskomitea päätti 20 päivänä syyskuuta 2004 suositella poliittisten ja turvallisuusasioiden komitealle, että tämä hyväksyisi asianomaisten kolmansien valtioiden osallistumisen.

               (3)

               Kööpenhaminassa kokoontunut Eurooppa-neuvosto antoi 12 ja 13 päivänä joulukuuta 2002 julkilausuman, jossa todettiin, että Berliini plus -järjestelyt ja niiden täytäntöönpano koskevat ainoastaan niitä EU:n jäsenvaltioita, jotka ovat myös joko Naton jäseniä tai rauhankumppanuuden osapuolia ja jotka ovat näin ollen tehneet kahdenvälisiä turvallisuussopimuksia Naton kanssa.

         ON PÄÄTTÄNYT SEURAAVAA:
   1 artikla
   Kolmansien valtioiden osallistuminen
   Joukkojen muodostamis- ja sijoittamiskonferenssien perusteella hyväksytään liitteessä olevien kolmansien valtioiden osallistuminen Bosnia ja Hertsegovinassa toteutettavaan Euroopan unionin sotilasoperaatioon.
   2 artikla
   Voimaantulo
   Tämä päätös tulee voimaan päivänä, jona se tehdään.

      Tehty Brysselissä 21 päivänä syyskuuta 2004.

            Poliittisten ja turvallisuusasioiden komitean puolesta

            Puheenjohtaja

         A. HAMER

      (1)  EUVL L 252, 28.7.2004, s. 10.

      LIITE
      1 ARTIKLASSA TARKOITETTUJEN KOLMANSIEN VALTIOIDEN LUETTELO

                  —

                  Argentiina

                  —

                  Bulgaria

                  —

                  Chile

                  —

                  Kanada

                  —

                  Marokko

                  —

                  Norja

                  —

                  Romania

                  —

                  Sveitsi

                  —

                  Turkki

                  —

                  Uusi-Seelanti


Avis juridique important

|

31980D0157

80/157/ETY: Neuvoston päätös, tehty 21 päivänä tammikuuta 1980, terveydenhuollon johtavien virkamiesten komitean perustamisesta tehdyn päätöksen 75/365/ETY muuttamisesta

Virallinen lehti nro L 033 , 11/02/1980 s. 0015 - 0016 Suomenk. erityispainos Alue 6 Nide 2 s. 0055  Kreikank. erityispainos: Luku 06 Nide 2 s. 0086  Ruotsink. erityispainos Alue 6 Nide 2 s. 0055  Espanjank. erityispainos: Luku 06 Nide 2 s. 0102  Portugalink. erityispainos: Luku 06 Nide 2 s. 0102

NEUVOSTON PÄÄTÖS,tehty 21 päivänä tammikuuta 1980,terveydenhuollon johtavien virkamiesten komitean perustamisesta tehdyn päätöksen 75/365/ETY muuttamisesta (80/157/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen,ottaa huomioon komission päätösehdotuksen,sekä katsoo, ettäpäätöksellä 75/365/ETY (1) neuvosto on perustanut terveydenhuollon johtavien virkamiesten komitean, jonka tehtävänä on tunnistaa ja tarkastella lääkäreiden sijoittautumisoikeudesta ja palvelujen tarjoamisen vapaudesta mahdollisesti aiheutuvia ongelmia, kerätä kaikki asiaan liittyvä tieto siitä miten lääketieteellinen hoito on järjestetty jäsenvaltioissa ja antaa lausuntoja, joilla voidaan ohjata komission työtä näitä direktiivejä mahdollisesti muutettaessa,tätä päätöstä on muutettu päätöksellä 77/455/ETY (2) ja 78/689/ETY (3), jolla annetaan terveydenhuollon johtavien virkamiesten komitealle sama tehtävä liittyen neuvoston hyväksymien, yleissairaanhoidosta vastaavien sairaanhoitajien ja hammaslääkäreiden sijoittautumisoikeuden ja palvelujen tarjoamisen vapauden tehokasta käyttämistä koskevien toimenpiteiden täytäntöönpanoon,sijoittautumisoikeuden ja palvelujen tarjoamisen vapauden tehokasta käyttämistä koskevien neuvoston hyväksymien toimenpiteiden soveltaminen ja kätilötointa koskevien lakien, asetusten ja hallinnollisten määräysten yhteensovittaminen saattaa aiheuttaa ongelmia, joita on tutkittava yhdessä,tämä tehtävä on aiheellista antaa terveydenhuollon johtavien virkamiesten komitealle, jatämän komitean toimivaltaa on sen vuoksi laajennettava,ON PÄÄTTÄNYT SEURAAVAA:Ainoa artikla Korvataan päätöksen 75/365/ETY 2 artikla seuraavasti:"2 artiklaKomitean tehtävänä on:- tunnistaa ja tarkastella direktiivien 75/362/ETY (4), 75/363/ETY (5), 77/452/ETY (6), 77/453/ETY (7), 78/686/ETY (8) ja 78/687/ETY (9), 80/154/ETY (10), ja 80/155/ETY (11) täytäntöönpanosta mahdollisesti aiheutuvia ongelmia,- kerätä kaikki asiaa koskevat tiedot siitä, miten- yleislääketieteellinen ja lääketieteen erikoisalojen hoito on järjestetty jäsenvaltioissa,- yleissairaanhoidosta vastaavien sairaanhoitajien antama sairaanhoito on järjestetty jäsenvaltioissa,- hammaslääketieteen ja hammaslääketieteen erikoisalojen ammatinharjoittajien antama hammashoito on järjestetty jäsenvaltiossa,- kätilöntoimen harjoittaminen on järjestetty jäsenvaltioissa,- antaa lausuntoja komission työn ohjaamiseksi edellä mainittuja direktiivejä mahdollisesti muutettaessa."Tehty Brysselissä 21 päivänä tammikuuta 1980.Neuvoston puolestaPuheenjohtajaG. MARCORA(1) EYVL N:o L 167, 30.6.1975, s. 19(2) EYVL N:o L 176, 15.7.1977, s. 13(3) EYVL N:o L 233, 24.8.1978, s. 17(4) EYVL N:o L 33, 11.2.1980, s. 1(5) EYVL N:o L 33, 11.2.1980, s. 14(6) EYVL N:o L 176, 15.7.1977, s. 1(7) EYVL N:o L 176, 15.7.1977, s. 8(8) EYVL N:o L 233, 24.8.1978, s. 1(9) EYVL N:o L 233, 24.8.1978, s. 10(10) EYVL N:o L 33, 11.2.1980, s. 1(11) EYVL N:o L 33, 11.2.1980, s. 8


title: Parlamentin työjärjestyksen 139 artiklan voimassaolon jatkaminen seitsemännen vaalikauden loppuun Euroopan parlamentin päätös 11. maaliskuuta 2009 Euroopan parlamentin työjärjestyksen 139 artiklan voimassaolon jatkamisesta seitsemännen vaalikauden loppuun

text:
               1.4.2010

               FI

               Euroopan unionin virallinen lehti

               CE 87/186

         Keskiviikko 11. maaliskuuta 2009Parlamentin työjärjestyksen 139 artiklan voimassaolon jatkaminen seitsemännen vaalikauden loppuun
   P6_TA(2009)0116
   Euroopan parlamentin päätös 11. maaliskuuta 2009 Euroopan parlamentin työjärjestyksen 139 artiklan voimassaolon jatkamisesta seitsemännen vaalikauden loppuun
   2010/C 87 E/40

      Euroopan parlamentti, joka

   ottaa huomioon EY:n perustamissopimuksen 290 artiklan,
   ottaa huomioon Euroopan talousyhteisössä käytettäviä kieliä koskevien järjestelyjen vahvistamisesta 15. huhtikuuta 1958 annetun neuvoston asetuksen N:o 1 (1), sellaisena kuin se on viimeksi muutettuna asetuksella (EY) N:o 920/2005 (2),
   ottaa huomioon puhemiehistön 17. marraskuuta 2008 hyväksymät monikielisyyttä koskevat menettelysäännöt,
   ottaa huomioon puhemiehistön 13. joulukuuta 2006 tekemän päätöksen poikkeuksesta työjärjestyksen 138 artiklaan ja sitä seuraavat päätökset, joilla poikkeuksen voimassaoloa on jatkettu meneillään olevan vaalikauden loppuun,
   ottaa huomioon työjärjestyksen 138 ja 139 artiklan,

               A.

               ottaa huomioon, että 138 artiklan mukaisesti kaikki parlamentin asiakirjat laaditaan virallisilla kielillä ja kaikilla jäsenillä on oikeus käyttää haluamallaan virallisella kielellä parlamentissa puheenvuoroja, jotka tulkataan muille virallisille kielille,

               B.

               ottaa huomioon, että 139 artiklan mukaan 138 artiklan määräyksistä voidaan poiketa kuudennen vaalikauden loppuun asti, jos jonkin virallisen kielen lingvistejä ei kohtuullisista toimenpiteistä huolimatta ole käytettävissä riittävästi; ottaa huomioon, että puhemiehistö toteaa pääsihteerin ehdotuksesta, täyttyvätkö edellytykset kunkin sellaisen virallisen kielen osalta, jonka kohdalla määräyksistä poikkeamista pidetään tarpeellisena, ja tarkastelee päätöstään puolen vuoden välein,

               C.

               ottaa huomioon, että puhemiehistö totesi 13. joulukuuta 2006, että riittävien maltan, romanian-, bulgarian- ja iirinkielisten palvelujen tarjoamisessa oli siinä määrin vaikeuksia, että 138 artiklan määräyksistä poikkeamisen edellytykset täyttyivät kaikkien kyseisten kielten osalta; ottaa huomioon, että poikkeusten voimassaoloa on jatkettu myöhemmillä puhemiehistön päätöksillä siten, että poikkeusta sovelletaan 1. tammikuuta 2009 alkaen vaalikauden loppuun asti bulgariaan ja romaniaan (tulkkaus), tšekkiin (tulkkaus Tšekin puheenjohtajuuskaudella), maltan kieleen (tulkkaus ja kääntäminen) sekä iiriin (tulkkaus, kääntäminen ja oikeudellinen sekä kielellinen tarkastaminen),

               D.

               ottaa huomioon, että neuvoston asetuksessa (EY) N:o 920/2005 säädetään iirin kieltä koskevista väliaikaisista toimenpiteistä viisivuotiskaudeksi, joka voidaan uusia,

               E.

               ottaa huomioon, että kaikista toimenpiteistä huolimatta iirin ja maltan kielten kapasiteetin ei odoteta riittävän täysimääräisten tulkkauspalvelujen tarjoamiseen seitsemännen vaalikauden alusta alkaen; ottaa huomioon, että joidenkin muiden kielten osalta tulkkien määrä ei mahdollisesti riitä seitsemännellä vaalikaudella kattamaan täysin kaikkia kyseisten jäsenvaltioiden puheenjohtajuuskausien aikana odotettavissa olevia ylimääräisiä tarpeita, vaikka kapasiteetti riittääkin tyydyttämään parlamentin tavanomaisesta toiminnasta johtuvat tarpeet,

               F.

               ottaa huomioon, että pitkään jatkuneista toimielinten yhteisistä ponnisteluista huolimatta pätevien iirin kielen kääntäjien ja juristilingvistien määrän odotetaan edelleen olevan niin rajallinen, että lähitulevaisuudessa ei pystytä tarjoamaan kattavia iirinkielisiä palveluja; ottaa huomioon, että neuvoston asetuksen (EY) N:o 920/2005 mukaisesti Euroopan unionin lainsäädäntöä, joka on annettu ennen 1. tammikuuta 2007 (yhteisön säännöstö), ei käännetä iirin kielelle; ottaa huomioon, että mainitussa asetuksessa säädetyistä poikkeustoimenpiteistä johtuen tällä hetkellä vain yhteispäätösmenettelyssä käsiteltävät komission asetusehdotukset käännetään iirin kielelle, ja niin kauan kuin tilanne säilyy ennallaan parlamentin yksiköt eivät pysty laatimaan iirinkielisiä toisintoja muuntyyppisistä säädöksistä,

               G.

               ottaa huomioon, että seitsemännen vaalikauden aikana myös muista Euroopan valtioista voi tulla Euroopan unionin jäseniä; pitää mahdollisena, ettei uusien kielten lingvistejä ole riittävästi saatavilla liittymispäivästä alkaen, mikä edellyttää siirtymätoimenpiteitä,

               H.

               ottaa huomioon, että 139 artiklan 4 kohdan mukaan parlamentti voi puhemiehistön perustellusta suosituksesta päättää vaalikauden lopussa artiklan voimassaolon jatkamisesta,

               I.

               ottaa edellä sanotun perusteella huomioon, että puhemiehistö on suositellut työjärjestyksen 139 artiklan voimassaolon jatkamista seitsemännen vaalikauden loppuun;

               1.

               päättää jatkaa Euroopan parlamentin työjärjestyksen 139 artiklan voimassaoloa seitsemännen vaalikauden loppuun;

               2.

               kehottaa puhemiestä välittämään tämän päätöksen tiedoksi neuvostolle ja komissiolle.

      (1)  EYVL 17, 6.10.1958, s. 385.

      (2)  EUVL L 156, 18.6.2005, s. 3.


title: Neuvoston päätös (YUTP) 2015/837, annettu 28 päivänä toukokuuta 2015, Syyriaan kohdistettavista rajoittavista toimenpiteistä annetun päätöksen 2013/255/YUTP muuttamisesta

text:
               29.5.2015

               FI

               Euroopan unionin virallinen lehti

               L 132/82

         NEUVOSTON PÄÄTÖS (YUTP) 2015/837,
   annettu 28 päivänä toukokuuta 2015,
   Syyriaan kohdistettavista rajoittavista toimenpiteistä annetun päätöksen 2013/255/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:

               (1)

               Neuvosto hyväksyi 31 päivänä toukokuuta 2013 päätöksen 2013/255/YUTP (1).

               (2)

               Neuvosto hyväksyi 28 päivänä toukokuuta 2014 päätöksen 2014/309/YUTP (2), jolla päätöksessä 2013/255/YUTP säädettyjä rajoittavia toimenpiteitä jatkettiin 1 päivään kesäkuuta 2015.

               (3)

               Päätöksen 2013/255/YUTP uudelleentarkastelun perusteella rajoittavia toimenpiteitä olisi jatkettava 1 päivään kesäkuuta 2016.

               (4)

               Tilanteen vakavuuden huomioon ottaen päätöksen 2013/255/YUTP liitteessä I olevaan luetteloon luonnollisista henkilöistä, oikeushenkilöistä, yhteisöistä ja elimistä, joihin sovelletaan rajoittavia toimenpiteitä, olisi lisättävä yksi henkilö.

               (5)

               Yhden henkilön ei enää pitäisi olla päätöksen 2013/255/YUTP liitteessä I olevassa luettelossa luonnollisista henkilöistä, oikeushenkilöistä, yhteisöistä ja elimistä, joihin sovelletaan rajoittavia toimenpiteitä.

               (6)

               Tiettyihin päätöksen 2013/255/YUTP liitteessä I olevassa A jaksossa lueteltuihin henkilöihin liittyvät tiedot olisi saatettava ajan tasalle.

               (7)

               Unionin yleisen tuomioistuimen yhdistetyissä asioissa T-329/12 ja T-74/13, Mazen Al-Tabbaa v. neuvosto (3), 9 päivänä heinäkuuta 2014 antaman tuomion sekä unionin yleisen tuomioistuimen asiassa T-652/11, Bassam Sabbagh v. neuvosto (3), 26 päivänä helmikuuta 2015 antaman tuomion johdosta Mazen Al-Tabbaa ja Bassam Sabbagh eivät ole neuvoston päätöksen 2013/255/YUTP liitteessä I olevassa luettelossa luonnollisista henkilöistä, oikeushenkilöistä, yhteisöistä ja elimistä, joihin sovelletaan rajoittavia toimenpiteitä.

               (8)

               Lisäksi Yhdistyneiden kansakuntien turvallisuusneuvosto antoi 12 päivänä helmikuuta 2015 päätöslauselman 2199 (2015), jonka 17 kohdassa kielletään Syyrian kulttuuriomaisuuden ja muiden sellaisten esineiden kauppa, joilla on arkeologista, historiallista, kulttuurista, harvinaista tieteellistä tai uskonnollista merkitystä ja jotka on viety laittomasti Syyriasta 15 päivän maaliskuuta 2011 jälkeen.

               (9)

               Päätös 2013/255/YUTP olisi näin ollen muutettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2013/255/YUTP seuraavasti:

               1)

               Korvataan 13 a artikla seuraavasti:
               ”13 a artikla
               Kielletään sellaisen kulttuuriomaisuuden ja muiden sellaisten esineiden, joilla on arkeologista, historiallista, kulttuurista, harvinaista tieteellistä taikka uskonnollista merkitystä, tuonti, vienti, siirto tai niihin liittyvien välityspalvelujen tarjoaminen, jotka on viety laittomasti Syyriasta tai joiden osalta voidaan kohtuudella epäillä, että ne on viety laittomasti Syyriasta, 15 päivänä maaliskuuta 2011 tai sen jälkeen. Kieltoa ei sovelleta, jos osoitetaan, että kulttuuriesineet palautetaan turvallisesti niiden laillisille omistajille Syyriassa.
               Unioni toteuttaa tarvittavat toimenpiteet määritelläkseen tämän artiklan soveltamisalaan kuuluvat tuotteet.”

               2)

               Korvataan 34 artikla seuraavasti:
               ”34 artikla
               Tätä päätöstä sovelletaan 1 päivään kesäkuuta 2016. Sitä tarkastellaan jatkuvasti uudelleen. Tarvittaessa se uusitaan tai sitä muutetaan, jos neuvosto katsoo, ettei sen tavoitteita ole saavutettu.”

         2 artikla
   Muutetaan päätöksen 2013/255/YUTP liite I tämän päätöksen liitteen mukaisesti.
   3 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 28 päivänä toukokuuta 2015.

            Neuvoston puolesta

            Puheenjohtaja

         E. RINKĒVIČS

      (1)  Neuvoston päätös 2013/255/YUTP, annettu 31 päivänä toukokuuta 2013, Syyriaan kohdistettavista rajoittavista toimenpiteistä (EUVL L 147, 1.6.2013, s. 14).

      (2)  Neuvoston päätös 2014/309/YUTP, annettu 28 päivänä toukokuuta 2014, Syyriaan kohdistettavista rajoittavista toimenpiteistä annetun päätöksen 2013/255/YUTP muuttamisesta (EUVL L 160, 29.5.2014, s. 37).

      (3)  Ei vielä julkaistu.

      LIITE

                  I

                  Lisätään seuraava henkilö päätöksen 2013/255/YUTP liitteessä I olevassa A jaksossa olevaan henkilöitä koskevaan luetteloon:

                              Nimi

                              Tunnistustiedot

                              Perusteet

                              Luetteloon merkitsemisen päivämäärä

                              206.

                           Kenraali Muhamad (
                                 ) (alias Mohamed, Muhammad) Mahalla (
                                 ) (alias Mahla, Mualla, Maalla, Muhalla)

                              Syntynyt Jablehissa Lattakian maakunnassa.

                              Syyrian sotilastiedustelun (SMI) 293. osaston päällikkö (sisäiset asiat) huhtikuusta 2015 alkaen. Vastuussa siviiliväestöön kohdistetuista tukahduttamistoimista ja väkivaltaisuuksista Damaskoksessa ja sen ympäristössä.
                              Entinen poliittisen turvallisuuden osaston varapäällikkö (2012), Syyrian tasavaltalaiskaartin upseeri ja poliittisen turvallisuuden pääosaston varajohtaja. Sotilaspolitiikan päällikkö, kansallisen turvallisuusviraston jäsen.

                              29.5.2015

                  II

                  Poistetaan seuraavaa henkilöä koskeva merkintä päätöksen 2013/255/YUTP liitteessä I olevassa A jaksossa olevasta henkilöitä koskevasta luettelosta:
                  11. Rustum () Ghazali ()

                  III

                  Korvataan päätöksen 2013/255/YUTP liitteessä I olevassa A jaksossa olevat jäljempänä lueteltuja henkilöitä koskevat merkinnät seuraavasti:

                              Nimi

                              Tunnistustiedot

                              Perusteet

                              Luetteloon merkitsemisen päivämäärä

                              3.

                           Ali (
                                 ) Mamluk (
                                 ) (alias Mamlouk)

                              Syntymäaika: 19. helmikuuta 1946
                              Syntymäpaikka: Damaskos.
                              Diplomaattipassi nro 983

                              Kansallisen turvallisuusviraston johtaja. Syyrian tiedusteluosaston (GID) entinen päällikkö, osallistunut väkivaltaisuuksiin mielenosoittajia kohtaan.

                              9.5.2011

                              6.

                           Muhammad (
                                 ) Dib (
                                 ) Zaytun (
                                 ) (alias Mohammed Dib Zeitoun; alias Mohamed Dib Zeitun)

                              Syntymäaika: 20. toukokuuta 1951
                              Syntymäpaikka: Damaskos.
                              Diplomaattipassi nro D000001300

                              Yleisen turvallisuuden pääosaston päällikkö, osallistunut väkivaltaisuuksiin mielenosoittajia kohtaan.

                              9.5.2011

                              16.

                           Faruq (
                                 ) (alias Farouq, Farouk) Al Shar' (
                                 ) (alias Al Char', Al Shara', Al Shara)

                              Syntymäaika: 10. joulukuuta 1938

                              Syyrian entinen varapresidentti; osallistunut väkivaltaisuuksiin siviiliväestöä kohtaan.

                              23.5.2011

                              37.

                           Prikaatikenraali Rafiq (
                                 ) (alias Rafeeq) Shahadah (
                                 ) (alias Shahada, Shahade, Shahadeh, Chahada, Chahade, Chahadeh, Chahada)

                              Syyrian sotilastiedustelun (SMI) 293. osaston (sisäiset asiat) entinen päällikkö Damaskoksessa. Osallistunut suoraan siviiliväestöön kohdistettuihin tukahduttamistoimiin ja väkivaltaisuuksiin Damaskoksessa. Presidentti Bashar Al-Assadin neuvonantaja strategisissa kysymyksissä ja sotilastiedustelussa.

                              23.8.2011

                              42.

                           Prikaatikenraali Nawful (
                                 ) (alias Nawfal, Nofal, Nawfel) Al-Husayn (
                                 ) (alias Al-Hussain, Al-Hussein)

                              Syyrian sotilastiedustelun (SMI) osastopäällikkö Idlibissä. Osallistunut suoraan siviiliväestöön kohdistettuihin tukahduttamistoimiin ja väkivaltaisuuksiin Idlibin maakunnassa.

                              23.8.2011

                              44.

                           Prikaatikenraali Muhammed (
                                 ) (alias Muhamad) Zamrini (
                                 ) (alias Zamreni)

                              Syyrian sotilastiedustelun (SMI) osastopäällikkö Homsissa. Osallistunut suoraan siviiliväestöön kohdistettuihin tukahduttamistoimiin ja väkivaltaisuuksiin Homsissa.

                              23.8.2011

                              53.

                           Adib (
                                 ) Mayaleh (
                                 ) (alias André Mayard)

                              Syntymäaika: 15. toukokuuta 1955
                              Syntymäpaikka: Bassir

                              Adib Mayaleh on vastuussa taloudellisen ja rahoitustuen antamisesta Syyrian hallinnolle toimessaan Syyrian keskuspankin pääjohtajana.

                              15.5.2012

                              55.

                           Eversti Lu'ai (
                                 ) (alias Louay, Loai) al-Ali (
                                 )

                              Syyrian sotilastiedustelun Daraan osaston päällikkö. Vastuussa mielenosoittajiin kohdistetuista väkivaltaisuuksista Daraassa.

                              14.11.2011

                              80.

                           Prikaatikenraali Nazih (
                                 ) (alias Nazeeh) Hassun (
                                 ) (alias Hassoun)

                              Syyrian sotilastiedustelun päällikkö, Damaskoksen ympäristö/Rif Dimashqin osasto, entinen Syyrian ilmavoimien tiedustelupalvelu. Sotilas, joka on osallistunut väkivaltaisuuksiin Homsissa.

                              1.12.2011

                              137

                           Prikaatikenraali Ibrahim (
                                 ) Ma'ala (
                                 ) (alias Maala, Maale, Ma'la)

                              Yleisen tiedustelun pääosaston 285. osaston (Damaskos) päällikkö (tuli prikaatikenraali Hussam Fendin tilalle vuoden 2011 lopulla). Vastuussa pidätettyjen opposition edustajien kidutuksesta.

                              24.7.2012


               2.9.2016

               FI

               Euroopan unionin virallinen lehti

               C 324/16

         P8_TA(2015)0084
   Ivan Jakovčićin parlamentaarisen koskemattomuuden pidättämistä koskeva pyyntö
   Euroopan parlamentin päätös 25. maaliskuuta 2015 Ivan Jakovčićin parlamentaarisen koskemattomuuden pidättämistä koskevasta pyynnöstä (2014/2169(IMM))
   (2016/C 324/03)

      Euroopan parlamentti, joka

               —

               ottaa huomioon kantajana toimivan vahingon kärsineen osapuolen asianajajan 5. syyskuuta 2014 välittämän, Ivan Jakovčićin koskemattomuuden pidättämistä koskevan pyynnön, joka liittyy Pazinin kaupungin tuomioistuimessa (Kroatia) vireillä olevaan rikosasiaan nro K-143/14 ja josta ilmoitettiin täysistunnossa 23. lokakuuta 2014,

               —

               ottaa huomioon Kroatian tasavallan pysyvän edustajan Euroopan unionissa 14. helmikuuta 2014 ja 16. tammikuuta 2015 päivätyt kirjeet, joissa vahvistetaan, että kantajana toimivalla vahinkoa kärsineellä osapuolella on Kroatian lain asiaan liittyvien säännösten nojalla oikeus pyytää Euroopan parlamentin kroatialaisjäsenen koskemattomuuden pidättämistä,

               —

               on kuullut Ivan Jakovčićia työjärjestyksen 9 artiklan 5 kohdan mukaisesti,

               —

               ottaa huomioon Euroopan unionin erioikeuksista ja vapauksista tehdyssä pöytäkirjassa N:o 7 olevan 8 artiklan sekä Euroopan parlamentin jäsenten valitsemisesta yleisillä välittömillä vaaleilla 20. syyskuuta 1976 annetun säädöksen 6 artiklan 2 kohdan,

               —

               ottaa huomioon Euroopan unionin tuomioistuimen 12. toukokuuta 1964, 10. heinäkuuta 1986, 15. ja 21. lokakuuta 2008, 19. maaliskuuta 2010, 6. syyskuuta 2011 ja 17. tammikuuta 2013 antamat tuomiot (1),

               —

               ottaa huomioon 24. huhtikuuta 2009 antamansa päätöslauselman parlamentaarisesta koskemattomuudesta Puolassa (2),

               —

               ottaa huomioon Kroatian parlamentin työjärjestyksen 23 ja 28 pykälän,

               —

               ottaa huomioon Kroatian rikosprosessilain 61 pykälän 1 momentin,

               —

               ottaa huomioon työjärjestyksen 5 artiklan 2 kohdan, 6 artiklan 1 kohdan ja 9 artiklan,

               —

               ottaa huomioon oikeudellisten asioiden valiokunnan mietinnön (A8-0059/2015),

               A.

               ottaa huomioon, että yksityisen kantajan asianajaja on pyytänyt Euroopan parlamentin jäsenen Ivan Jakovčićin parlamentaarisen koskemattomuuden pidättämistä väitettyä kunnianloukkausta koskevan oikeudenkäynnin yhteydessä;

               B.

               ottaa huomioon, että Kroatian tasavallan pysyvä edustaja Euroopan unionissa ilmoitti 14. helmikuuta 2014 päivätyllä kirjeellä parlamentin puhemiehelle, että koska Euroopan parlamentin kroatialaisjäsenten koskemattomuuden pidättämisestä ei ole annettu erityisiä menettelysääntöjä, olisi sovellettava kansallisen parlamentin jäsenten koskemattomuuden pidättämisestä annettuja säännöksiä, ja että kyseisten säännösten nojalla mikä tahansa toimivaltainen valtion elin tai kantajana toimiva vahingon kärsinyt osapuoli taikka yksityinen kantaja voi esittää pyynnön, joka koskee parlamentin jäsenen tutkintavankeuden hyväksymistä tai rikosoikeudellisen menettelyn käynnistämistä parlamentin jäsentä vastaan;

               C.

               ottaa huomioon, että Kroatian tasavallan pysyvä edustaja Euroopan unionissa vahvisti 16. tammikuuta 2015 päivätyllä kirjeellä, että oikeudenkäynti, jonka yhteydessä Ivan Jakovčićin koskemattomuuden pidättämistä oli pyydetty, oli jo vireillä toimivaltaisessa tuomioistuimessa Kroatiassa;

               D.

               ottaa huomioon, että Euroopan unionin erioikeuksista ja vapauksista tehdyn pöytäkirjan 8 artiklan mukaan Euroopan parlamentin jäseniä ei voida alistaa tutkittavaksi, pidättää tai haastaa oikeuteen heidän tehtäviään hoitaessaan ilmaisemiensa mielipiteiden tai äänestystensä perusteella;

               E.

               toteaa, että tämän määräyksen tarkoituksena on varmistaa, että Euroopan parlamentin jäsenillä on periaatteessa ilmaisunvapaus, mutta tämä oikeus ilmaisunvapauteen ei anna oikeutta herjaukseen, loukkaukseen, vihaan yllyttämiseen tai muiden kunnian kyseenalaistamiseen;

               F.

               toteaa, että koskemattomuuden pidättämispyyntö koskee Ivan Jakovčićia vastaan Kroatian rikoslain 147 pykälän 1 ja 2 momentin nojalla vireille pantua rikosoikeudellista menettelyä, joka liittyy hänen 22. heinäkuuta 2014 Kroatian Radiotelevisionin (HRT) haastattelussa väitetysti esittämiinsä loukkaaviin lausuntoihin;

               G.

               ottaa huomioon, että Kroatian rikosprosessilain (Zakon o kaznenom postupku) 61 pykälän 1 momentin mukaan asianomistajan syyteoikeuteen perustuvan syytteen tapauksessa asianomistajan on nostettava syyte kolmen kuukauden kuluessa siitä päivästä, jolloin asianomainen luonnollinen tai oikeushenkilö on saanut tietää rikoksesta ja sen tekijästä;

               H.

               ottaa huomioon, että Euroopan parlamentin työjärjestyksen 9 artiklan 2 kohdan mukaan koskemattomuuden pidättämistä koskevat pyynnöt on käsiteltävä viipymättä ottaen kuitenkin huomioon tapausten monimutkaisuuden;

               I.

               ottaa huomioon, että Ivan Jakovčić oli haastattelua tehtäessä Euroopan parlamentin jäsen; toteaa kuitenkin, että hänen väitetysti esittämänsä lausunnot liittyvät jo ennen parlamentin jäsenen tehtävien hoitamista sattuneisiin tapahtumiin;

               J.

               katsoo, ettei kyseisillä lausunnoilla näin ollen ole suoraa ja ilmeistä yhteyttä Ivan Jakovčićin Euroopan parlamentin jäsenen tehtävien hoitamiseen eikä kyse ole pöytäkirjassa N:o 7 olevassa 8 artiklassa tarkoitetusta Euroopan parlamentin jäsenen tehtäviä hoidettaessa ilmaistusta mielipiteestä tai äänestyksestä;

               K.

               katsoo tämän vuoksi, että Ivan Jakovčićin ei kyseisessä tapauksessa voida katsoa hoitaneen Euroopan parlamentin jäsenen tehtäviä;

               1.

               toteaa, että Ivan Jakovčićin koskemattomuuden pidättämistä koskevan pyynnön on toimittanut työjärjestyksen 9 artiklan 1 kohdassa tarkoitettu toimivaltainen viranomainen ja että pyyntö otetaan sen vuoksi käsiteltäväksi; toteaa lisäksi, että parlamentille ei työjärjestyksen 9 artiklan 2 kohdan perusteella voida asettaa määräaikaa, jonka kuluessa sen olisi tehtävä päätös koskemattomuuden pidättämistä koskevasta pyynnöstä;

               2.

               päättää pidättää Ivan Jakovčićin koskemattomuuden;

               3.

               kehottaa puhemiestä välittämään tämän päätöksen sekä asiasta vastaavan valiokunnan mietinnön viipymättä Kroatian tasavallan toimivaltaiselle viranomaiselle ja Ivan Jakovčićille.

      (1)  Yhteisöjen tuomioistuimen tuomio 12.5.1964, Wagner v. Fohrmann ja Krier, 101/63, ECLI:EU:C:1964:28, yhteisöjen tuomioistuimen tuomio 10.7.1986, Wybot v. Faure ym., 149/85, ECLI:EU:C:1986:310, yhteisöjen ensimmäisen oikeusasteen tuomioistuimen tuomio 15.10.2008, Mote v. parlamentti, T-345/05, ECLI:EU:T:2008:440, yhteisöjen tuomioistuimen tuomio 21.10.2008, Marra v. De Gregorio ja Clemente, C-200/07 ja C-201/07, ECLI:EU:C:2008:579, unionin yleisen tuomioistuimen tuomio 19.3.2010, Gollnisch v. parlamentti, T-42/06, ECLI:EU:T:2010:102, unionin tuomioistuimen tuomio 6.9.2011, Patriciello, C-163/10, ECLI: EU:C:2011:543 sekä unionin yleisen tuomioistuimen tuomio 17.1.2013, Gollnisch v. parlamentti, T-346/11 ja T-347/11, ECLI:EU:T:2013:23.

      (2)  EUVL C 184 E, 8.7.2010, s. 72.


Avis juridique important

|

32002D0804

2002/804/EY: Neuvoston päätös, tehty 8 päivänä lokakuuta 2002, vastavuoroista tunnustamista koskevan Euroopan yhteisön ja Japanin välisen sopimuksen tekemisestä tehdyn päätöksen 2001/747/EY muuttamisesta

Virallinen lehti nro L 278 , 16/10/2002 s. 0023 - 0023

Neuvoston päätös,tehty 8 päivänä lokakuuta 2002,vastavuoroista tunnustamista koskevan Euroopan yhteisön ja Japanin välisen sopimuksen tekemisestä tehdyn päätöksen 2001/747/EY muuttamisesta(2002/804/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen alakohdan ensimmäisen virkkeen ja 300 artiklan 3 kohdan ensimmäisen alakohdan ensimmäisen virkkeen sekä 300 artiklan 4 kohdan kanssa,ottaa huomioon komission ehdotuksen,sekä katsoo seuraavaa:Vastavuoroisesta tunnustamisesta tehdyn Euroopan yhteisön ja Japanin välisen sopimuksen(1), jäljempänä "sopimus", tehokkaan toiminnan varmistamiseksi on päätöstä 2001/747/EY(2) muutettava komission valtuuttamiseksi toteuttamaan kaikki sopimuksen toiminnan edellyttämät toimenpiteet,ON PÄÄTTÄNYT SEURAAVAA:Ainoa artiklaKorvataan päätöksen 2001/747/EY 3 artikla seuraavasti: " 3 artikla1. Komissio edustaa yhteisöä sopimuksen 8 artiklassa määrätyssä sekakomiteassa tai siinä määrätyssä missä tahansa alakomiteassa neuvoston nimeämän erityiskomitean avustamana. Komissio toteuttaa tämän sopimuksen täytäntöön panemisen edellyttämät toimet kuultuaan tätä erityiskomiteaa.2. Yhteisön kannan sekakomiteassa tai missä tahansa erityiskomiteassa määrittää komissio kuultuaan 1 kohdassa tarkoitettua erityiskomiteaa."Tehty Luxemburgissa 8 päivänä lokakuuta 2002.Neuvoston puolestaPuheenjohtajaT. Pedersen(1) EYVL L 284, 29.10.2001, s. 3.(2) EYVL L 284, 29.10.2001, s. 1.


Avis juridique important

|

31999D0866

1999/866/EHTY: Komission päätös 15 päivänä joulukuuta 1999, Euroopan hiili- ja teräsyhteisön ja Kazakstanin tiettyjen terästuotteiden kauppaa koskevan sopimuksen tekemisestä (tiedoksiannettu numerolla K(1999) 4493)

Virallinen lehti nro L 342 , 31/12/1999 s. 0054 - 0054

KOMISSION PÄÄTÖS15 päivänä joulukuuta 1999,Euroopan hiili- ja teräsyhteisön ja Kazakstanin tiettyjen terästuotteiden kauppaa koskevan sopimuksen tekemisestä(tiedoksiannettu numerolla K(1999) 4493)(1999/866/EHTY)EUROOPAN YHTEISÖJEN KOMISSIO, jokaottaa huomioon Euroopan hiili- ja teräsyhteisön perustamissopimuksen ja erityisesti sen 95 artiklan ensimmäisen kohdan,on kuullut neuvoa-antavaa komiteaa asiasta ja saanut neuvoston yksimielisen suostumuksen,sekä katsoo seuraavaa:1) Komissio aloitti Kazakstanin tasavallan kanssa 7 päivänä lokakuuta 1996 annetun neuvoston päätöksen perusteella neuvottelut, jotka johtivat sopimukseen tiettyjen Euroopan hiili- ja teräsyhteisön soveltamisalaan kuuluvien terästuotteiden kaupasta.2) Sopimuksessa vahvistetaan määrälliset rajoitukset tiettyjen terästuotteiden luovuttamiseksi vapaaseen liikkeeseen yhteisössä vuosina 2000-2001 osana terästuotteiden kaupan vapauttamista asteittain ja Kazakstanin tasavallan kilpailuedellytysten kehittämistä niin, että määrälliset rajoitukset voidaan poistaa kokonaan,ON PÄÄTTÄNYT SEURAAVAA:1 artikla1. Hyväksytään tiettyjen terästuotteiden kaupasta Kazakstanin tasavallan kanssa tehty sopimus Euroopan hiili- ja teräsyhteisön puolesta.2. Sopimuksen teksti on tämän päätöksen liitteenä(1).2 artiklaKomission puheenjohtajalla on oikeus nimetä henkilöt, joilla on valtuudet allekirjoittaa 1 artiklassa tarkoitettu sopimus Euroopan hiili- ja teräsyhteisöä sitovasti.Tehty Brysselissä 15 päivänä joulukuuta 1999.Komission puolestaPascal LAMYKomission jäsen(1) Katso tämän virallisen lehden sivu 55.


title: Neuvoston päätös 2005/386/YUTP, tehty 14 päivänä maaliskuuta 2005, sopimuksen tekemisestä Euroopan unionin ja Uuden-Seelannin välillä Uuden-Seelannin osallistumisesta Euroopan unionin sotilaalliseen kriisinhallintaoperaatioon Bosnia ja Hertsegovinassa (operaatio Althea)

text:
               20.5.2005

               FI

               Euroopan unionin virallinen lehti

               L 127/27

         NEUVOSTON PÄÄTÖS 2005/386/YUTP,
   tehty 14 päivänä maaliskuuta 2005,
   sopimuksen tekemisestä Euroopan unionin ja Uuden-Seelannin välillä Uuden-Seelannin osallistumisesta Euroopan unionin sotilaalliseen kriisinhallintaoperaatioon Bosnia ja Hertsegovinassa (operaatio Althea)
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 24 artiklan,
   ottaa huomioon puheenjohtajavaltion suosituksen,
   sekä katsoo seuraavaa:

               (1)

               Neuvosto hyväksyi 12 päivänä heinäkuuta 2004 yhteisen toiminnan 2004/570/YUTP Euroopan unionin sotilasoperaatiosta Bosnia ja Hertsegovinassa (1).

               (2)

               Yhteisen toiminnan 11 artiklan 3 kohdassa määrätään, että kolmansien valtioiden osallistumista koskevat yksityiskohtaiset järjestelyt edellyttävät Euroopan unionista tehdyn sopimuksen 24 artiklan mukaista sopimusta.

               (3)

               Neuvoston annettua 13 päivänä syyskuuta 2004 valtuutuksensa puheenjohtajavaltio neuvotteli korkeana edustajana toimivan pääsihteerin avustamana Euroopan unionin ja Uuden-Seelannin välisen sopimuksen Uuden-Seelannin osallistumisesta Euroopan unionin sotilaalliseen kriisinhallintaoperaatioon Bosnia ja Hertsegovinassa (operaatio Althea).

               (4)

               Sopimus olisi hyväksyttävä,

         ON PÄÄTTÄNYT SEURAAVAA:
   1 artikla
   Hyväksytään Euroopan unionin puolesta Euroopan unionin ja Uuden-Seelannin välinen sopimus Uuden-Seelannin osallistumisesta Euroopan unionin sotilaalliseen kriisinhallintaoperaatioon Bosnia ja Hertsegovinassa (operaatio Althea).
   Sopimuksen teksti on tämän päätöksen liitteenä.
   2 artikla
   Neuvoston puheenjohtaja oikeutetaan nimeämään henkilö, jolla on valtuudet allekirjoittaa sopimus Euroopan unionia sitovasti.
   3 artikla
   Tämä päätös tulee voimaan päivänä, jona se tehdään.
   4 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 14 päivänä maaliskuuta 2005.

            Neuvoston puolesta

            Puheenjohtaja

         F. BODEN

      (1)  EUVL L 252, 28.7.2004, s. 10.
   KÄÄNNÖS
   SOPIMUS
   Euroopan unionin ja Uuden-Seelannin välillä Uuden-Seelannin osallistumisesta Euroopan unionin sotilaalliseen kriisinhallintaoperaatioon Bosnia ja Hetsegovinassa (operaatio Althea)
   EUROOPAN UNIONI (EU)
   ja
   UUDEN-SEELANNIN HALLITUS (UUSI-SEELANTI),
   jäljempänä ’osapuolet’, jotka
   OTTAVAT HUOMIOON:

               —

               Euroopan unionin neuvoston 12 päivänä heinäkuuta 2004 hyväksymän yhteisen toiminnan 2004/570/YUTP Euroopan unionin sotilasoperaatiosta Bosnia ja Hertsegovinassa (1),

               —

               Uudelle-Seelannille esitetyn kutsun osallistua EU-johtoiseen operaatioon,

               —

               onnistuneesti loppuun saatetun joukkojen muodostamisprosessin sekä EU:n operaation komentajan ja EU:n sotilaskomitean suosituksen tehdä sopimus Uuden-Seelannin joukkojen osallistumisesta EU-johtoiseen operaatioon,

               —

               poliittisten ja turvallisuusasioiden komitean 21 päivänä syyskuuta 2004 tekemän päätöksen BiH/1/2004 (2). Uuden-Seelannin osallistumisen hyväksymisestä Euroopan unionin sotilasoperaatioon Bosnia ja Hertsegovinassa,

               —

               poliittisten ja turvallisuusasioiden komitean 29 päivänä syyskuuta 2004 tekemän päätöksen BiH/3/2004 osallistujien komitean perustamisesta Bosnia ja Hertsegovinassa toteutettavaa Euroopan unionin sotilasoperaatiota varten (3),

         OVAT SOPINEET SEURAAVAA:
   1 artikla
   Operaatioon osallistuminen
   1.   Uusi-Seelanti liittyy tämän sopimuksen määräysten ja mahdollisesti tarvittavien täytäntöönpanojärjestelyjen mukaisesti Euroopan unionin sotilasoperaatiosta Bosnia ja Hertsegovinassa 12 päivänä heinäkuuta 2004 hyväksyttyyn yhteiseen toimintaan 2004/570/YUTP ja kaikkiin yhteisiin toimintoihin tai päätöksiin, joilla Euroopan unionin neuvosto päättää jatkaa EU:n sotilaallista kriisinhallintaoperaatiota.
   2.   Uuden-Seelannin osallistuminen EU:n sotilaalliseen kriisinhallintaoperaatioon ei vaikuta Euroopan unionin päätöksenteon riippumattomuuteen.
   3.   Uusi-Seelanti varmistaa, että sen EU:n sotilaalliseen kriisinhallintaoperaatioon osallistuvat joukot ja henkilöstö noudattavat tehtävänsä suorittamisessa:

               —

               yhteistä toimintaa 2004/570/YUTP ja siihen mahdollisesti myöhemmin tehtyjä muutoksia,

               —

               operaatiosuunnitelmaa,

               —

               täytäntöönpanotoimenpiteitä.

         4.   Uuden-Seelannin operaatioon lähettämät joukot ja henkilöstö suorittavat tehtävänsä ja menettelevät yksinomaan EU:n sotilaallisen kriisinhallintaoperaation etujen mukaisesti.
   5.   Uusi-Seelanti antaa EU:n operaation komentajalle ajoissa tiedon kaikista muutoksista, jotka koskevat sen osallistumista operaatioon.
   2 artikla
   Joukkojen asema
   1.   Uuden-Seelannin EU:n sotilaalliseen kriisinhallintaoperaatioon lähettämien joukkojen ja henkilöstön asemaa säännellään 22 päivänä marraskuuta 2004 annetun Yhdistyneiden Kansakuntien turvallisuusneuvoston päätöslauselman 1575 (2004) 12 kohdan määräysten mukaisesti.
   2.   Bosnia ja Hertsegovinan ulkopuolella sijaitseviin esikuntiin tai johtoyksiköihin lähetettyjen joukkojen ja henkilöstön asemaan sovelletaan asianomaisten esikuntien ja johtoyksiköiden ja Uuden-Seelannin välisiä järjestelyjä.
   3.   Uusi-Seelanti käyttää lainkäyttövaltaansa EU:n sotilaalliseen kriisinhallintaoperaatioon osallistuviin joukkoihinsa ja henkilöstöönsä, sanotun kuitenkaan rajoittamatta tämän artiklan 1 kohdassa tarkoitettujen, joukkojen asemaa koskevien määräysten soveltamista.
   4.   Uusi-Seelanti vastaa kaikista joukkojensa tai henkilöstönsä jäsenten EU:n sotilaalliseen kriisinhallintaoperaatioon osallistumisesta aiheutuvien, siihen liittyvien tai sitä koskevien vaatimusten ratkaisemisesta. Uusi-Seelanti vastaa lakiensa ja asetustensa mukaisesti sellaisten, erityisesti oikeudellisten tai kurinpidollisten, menettelyjen vireillepanosta, joihin mahdollisesti ryhdytään sen joukkoja tai henkilöstön jäsentä vastaan.
   5.   Uusi-Seelanti sitoutuu antamaan tämän sopimuksen allekirjoittamisen yhteydessä lausuman, joka koskee luopumista korvausten vaatimisesta EU:n sotilaalliseen kriisinhallintaoperaatioon osallistuvilta valtioilta.
   6.   Euroopan unioni sitoutuu varmistamaan, että sen jäsenvaltiot antavat tämän sopimuksen allekirjoittamisen yhteydessä lausuman, joka koskee luopumista korvausvaatimuksista Uuden-Seelannin EU:n sotilaalliseen kriisinhallintaoperaatioon osallistumisen osalta.
   3 artikla
   Turvaluokitellut tiedot
   1.   Uusi-Seelanti toteuttaa asianmukaiset toimenpiteet sen varmistamiseksi, että EU:n turvaluokitellut tiedot suojataan noudattaen 19 päivänä maaliskuuta 2001 tehdyssä neuvoston päätöksessä 2001/264/EY (4) olevia Euroopan unionin neuvoston turvallisuussääntöjä sekä toimivaltaisten viranomaisten, mukaan lukien EU:n operaation komentajan, antamia lisäohjeita.
   2.   Jos EU ja Uusi-Seelanti ovat tehneet sopimuksen turvaluokiteltujen tietojen vaihtamiseen sovellettavista turvallisuusmenettelyistä, kyseisen sopimuksen määräyksiä sovelletaan EU:n sotilaallisen kriisinhallintaoperaation yhteydessä.
   4 artikla
   Johtamisjärjestely
   1.   Kaikki EU:n sotilaalliseen kriisinhallintaoperaatioon osallistuvat joukot ja henkilöstön jäsenet pysyvät täysin kansallisten viranomaistensa alaisina.
   2.   Kansalliset viranomaiset siirtävät joukkojensa ja henkilöstönsä operatiivisen ja taktisen johdon ja/tai valvonnan EU:n operaation komentajalle. EU:n operaation komentajalla on oikeus siirtää toimivaltansa toiselle henkilölle.
   3.   Uudella-Seelannilla on samat oikeudet ja velvoitteet kuin operaatioon osallistuvilla Euroopan unionin jäsenvaltioilla operaation päivittäisessä toteuttamisessa.
   4.   EU:n operaation komentaja voi Uutta-Seelantia kuultuaan milloin tahansa pyytää Uuden-Seelannin osallisuuden pois vetämistä.
   5.   Uusi-Seelanti nimeää johtavan sotilasedustajan, joka edustaa sen kansallista sotilasosastoa EU:n sotilaallisessa kriisinhallintaoperaatiossa. Johtava sotilasedustaja neuvottelee EU:n joukkojen komentajan kanssa kaikista operaatioon vaikuttavista asioista ja vastaa sotilasosastonsa päivittäisestä kurinpitovalvonnasta.
   5 artikla
   Rahoitusnäkökohdat
   1.   Uusi-Seelanti vastaa kaikista sen operaatioon osallistumiseen liittyvistä kustannuksista, elleivät ne kuulu yhteisiin kustannuksiin sen mukaisesti, mitä säädetään tämän sopimuksen 1 artiklan 1 kohdassa tarkoitetuissa oikeudellisissa välineissä sekä 23 päivänä helmikuuta 2004 tehdyssä neuvoston päätöksessä 2004/197/YUTP Euroopan unionin sellaisten operaatioiden yhteisten kustannusten rahoituksen hallinnointijärjestelmän perustamisesta, joilla on sotilaallista merkitystä tai merkitystä puolustuksen alalla (5).
   2.   Kuoleman, loukkaantumisen, menetyksen tai vahingon sattuessa valtiosta tai valtioista, jossa tai joissa operaatio toteutetaan, oleville luonnollisille tai oikeushenkilöille Uusi-Seelanti, jos sen on todettu olevan korvausvastuussa, maksaa korvauksia tämän sopimuksen 2 artiklan 1 kohdassa tarkoitetuissa joukkojen asemasta sovituissa määräyksissä vahvistettujen edellytysten mukaisesti.
   6 Artikla
   Sopimuksen täytäntöönpanojärjestelyt
   Tämän sopimuksen täytäntöönpanon edellyttämistä teknisistä ja hallinnollisista järjestelyistä sovitaan yhteisen ulko- ja turvallisuuspolitiikan korkeana edustajana toimivan Euroopan unionin neuvoston pääsihteerin sekä Uuden-Seelannin asianmukaisten viranomaisten välillä.
   7 artikla
   Noudattamatta jättäminen
   Mikäli osapuoli ei noudata edellä olevissa artikloissa määrättyjä velvoitteitaan, toisella osapuolella on oikeus irtisanoa tämä sopimus yhden kuukauden irtisanomisajalla.
   8 artikla
   Riitojen ratkaiseminen
   Tämän sopimuksen tulkintaan ja soveltamiseen liittyvät riidat ratkaistaan osapuolten välillä diplomaattisin keinoin.
   9 artikla
   Voimaantulo
   1.   Tämä sopimus tulee voimaan sen kuukauden ensimmäisenä päivänä, joka seuraa osapuolten toisilleen antamaa ilmoitusta siitä, että ne ovat saattaneet päätökseen tätä varten tarvittavat sisäiset menettelyt.
   2.   Tätä sopimusta sovelletaan väliaikaisesti sen allekirjoittamispäivästä.
   3.   Tämä sopimus on voimassa Uuden-Seelannin operaatioon osallistumisen ajan.

      Tehty Brysselissä  englannin kielellä neljänä kappaleena.

            Euroopan unionin puolesta

            Uuden-Seelannin puolesta

      (1)  EUVL L 252, 28.7.2004, s. 10.

      (2)  EUVL L 324, 27.10.2004, s. 20.

      (3)  EUVL L 325, 28.10.2004, s. 64. Päätös sellaisena kuin se on muutettuna päätöksellä BiH/5/2004 (EUVL L 357, 2.12.2004, s. 39).

      (4)  EYVL L 101, 11.4.2001, s. 1. Päätös sellaisena kuin se on muutettuna päätöksellä 2004/194/EY (EUVL L 63, 28.2.2004, s. 48).

      (5)  EUVL L 63, 28.2.2004, s. 68.
   Sopimuksen 2 artiklan 5 ja 6 kohdassa tarkoitetut
   LAUSUMAT
   EU:n jäsenvaltioiden lausuma
   ”Euroopan unionin sotilasoperaatiosta Bosnia ja Hertsegovinassa 12 päivänä heinäkuuta 2004 hyväksyttyä EU:n yhteistä toimintaa 2004/570/YUTP soveltavat EU:n jäsenvaltiot pyrkivät omien oikeusjärjestelmiensä mukaisissa rajoissa vastavuoroisuuteen perustuen mahdollisuuksien mukaan luopumaan Uudelle-Seelannille esitettävistä korvausvaatimuksista, jotka perustuvat niiden lähettämän henkilöstön jäsenen loukkaantumiseen tai kuolemaan taikka sellaisen omaisuuden vahingoittumiseen tai menetykseen, jonka ne omistavat ja jota EU:n kriisinhallintaoperaatio käyttää,

               —

               jos loukkaantumisen, kuoleman, vahingon tai menetyksen aiheutti Uuden-Seelannin henkilöstön jäsen suorittaessaan tehtäviään EU:n kriisinhallintaoperaation yhteydessä, paitsi jos on kyse törkeästä huolimattomuudesta tai tahallisesta laiminlyönnistä, tai

               —

               jos loukkaantuminen, kuolema, vahinko tai menetys aiheutui Uuden-Seelannin omistaman omaisuuden käyttämisestä edellyttäen, että sitä käytettiin operaation yhteydessä, ja lukuun ottamatta tapauksia, joissa on kyse kyseistä omaisuutta käyttävän Uuden-Seelannin lähettämän EU:n kriisinhallintaoperaation henkilöstön jäsenen törkeästä huolimattomuudesta tai tahallisesta laiminlyönnistä.”

         Uuden-Seelannin lausuma
   ”Euroopan unionin sotilasoperaatiosta Bosnia ja Hertsegovinassa 12 päivänä heinäkuuta 2004 hyväksyttyä EU:n yhteistä toimintaa 2004/570/YUTP soveltava Uusi-Seelanti pyrkii oman oikeusjärjestelmänsä mukaisissa rajoissa vastavuoroisuuteen perustuen mahdollisuuksien mukaan luopumaan muille EU:n kriisinhallintaoperaatioon osallistuville valtioille esitettävistä korvausvaatimuksista, jotka perustuvat sen lähettämän henkilöstön jäsenen loukkaantumiseen tai kuolemaan taikka sellaisen omaisuuden vahingoittumiseen tai menetykseen, jonka se omistaa ja jota EU:n kriisinhallintaoperaatio käyttää,

               —

               jos loukkaantumisen, kuoleman, vahingon tai menetyksen aiheutti henkilöstön jäsen suorittaessaan tehtäviään EU:n kriisinhallintaoperaation yhteydessä, paitsi jos on kyse törkeästä huolimattomuudesta tai tahallisesta laiminlyönnistä, tai

               —

               jos loukkaantuminen, kuolema, vahinko tai menetys aiheutui EU:n kriisinhallintaoperaatioon osallistuvien valtioiden omistaman omaisuuden käyttämisestä edellyttäen, että sitä käytettiin operaation yhteydessä, ja lukuun ottamatta tapauksia, joissa on kyse kyseistä omaisuutta käyttävän EU:n kriisinhallintaoperaation henkilöstön jäsenen törkeästä huolimattomuudesta tai tahallisesta laiminlyönnistä.”


title: 2009/644/EY: Euroopan parlamentin päätös, tehty 23 päivänä huhtikuuta 2009 , Eurojust-yksikön tilien päättämisestä varainhoitovuodelta 2007

text:
               26.9.2009

               FI

               Euroopan unionin virallinen lehti

               L 255/116

      EUROOPAN PARLAMENTIN PÄÄTÖS,

   tehty 23 päivänä huhtikuuta 2009,
   Eurojust-yksikön tilien päättämisestä varainhoitovuodelta 2007
   (2009/644/EY)
   EUROOPAN PARLAMENTTI, joka

               —

               ottaa huomioon Eurojust-yksikön lopullisen tilinpäätöksen varainhoitovuodelta 2007 (1),

               —

               ottaa huomioon tilintarkastustuomioistuimen kertomuksen Eurojust-yksikön tilinpäätöksestä varainhoitovuodelta 2007 sekä Eurojust-yksikön vastaukset (2),

               —

               ottaa huomioon neuvoston 10. helmikuuta 2009 antaman suosituksen (5588/2009 – C6-0060/2009),

               —

               ottaa huomioon EY:n perustamissopimuksen ja erityisesti sen 276 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,

               —

               ottaa huomioon Eurojust-yksikön perustamisesta vakavan rikollisuuden torjunnan tehostamiseksi 28. helmikuuta 2002 tehdyn neuvoston päätöksen 2002/187/YOS (4) ja erityisesti sen 36 artiklan,

               —

               ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 71 artiklan ja liitteen V,

               —

               ottaa huomioon talousarvion valvontavaliokunnan mietinnön ja kansalaisvapauksien sekä oikeus- ja sisäasioiden valiokunnan lausunnon (A6-0161/2009),

               1.

               toteaa, että Eurojust-yksikön tilinpäätöstiedot ovat tilintarkastustuomioistuimen kertomuksen liitteenä;

               2.

               hyväksyy Eurojust-yksikön tilien päättämisen varainhoitovuodelta 2007;

               3.

               kehottaa puhemiestä välittämään tämän päätöksen Eurojust-yksikön hallinnolliselle johtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Hans-Gert PÖTTERING

            Pääsihteeri

         Klaus WELLE

      (1)  EUVL C 278, 31.10.2008, s. 57.

      (2)  EUVL C 311, 5.12.2008, s. 142.

      (3)  EYVL L 248, 16.9.2002, s. 1.

      (4)  EYVL L 63, 6.3.2002, s. 1.

      (5)  EYVL L 357, 31.12.2002, s. 72.


title: Valiokuntien puheenjohtajakokouksen ja valtuuskuntien puheenjohtajakokouksen puheenjohtajan sijaisuus (työjärjestyksen 27 ja 28 artiklan tulkinta) Euroopan parlamentin päätös 16. joulukuuta 2009 parlamentin työjärjestyksen valiokuntien puheenjohtajakokouksen ja valtuuskuntien puheenjohtajakokouksen puheenjohtajan sijaisuutta hänen ollessaan poissa koskevan 27 ja 28 artiklan tulkinnasta

text:
               22.10.2010

               FI

               Euroopan unionin virallinen lehti

               CE 286/44

         Keskiviikko 16. joulukuuta 2009Valiokuntien puheenjohtajakokouksen ja valtuuskuntien puheenjohtajakokouksen puheenjohtajan sijaisuus (työjärjestyksen 27 ja 28 artiklan tulkinta)
   P7_TA(2009)0112
   Euroopan parlamentin päätös 16. joulukuuta 2009 parlamentin työjärjestyksen valiokuntien puheenjohtajakokouksen ja valtuuskuntien puheenjohtajakokouksen puheenjohtajan sijaisuutta hänen ollessaan poissa koskevan 27 ja 28 artiklan tulkinnasta
   2010/C 286 E/09

      Euroopan parlamentti, joka
   ottaa huomioon perussopimus-, työjärjestys- ja toimielinasioiden valiokunnan puheenjohtajan 2. joulukuuta 2009 päivätyn kirjeen,
   ottaa huomioon työjärjestyksen 211 artiklan,

               1.

               päättää lisätä työjärjestyksen 27 artiklan 1 kohtaan ja 28 artiklan 1 kohtaan tulkinnan seuraavasti:
               ”Puheenjohtajan poissa ollessa iältään vanhin jäsen tai tämän ollessa poissa iältään vanhin läsnä oleva jäsen hoitaa kokouksen puheenjohtajan tehtäviä.”;

               2.

               kehottaa puhemiestä välittämään tämän päätöksen tiedoksi neuvostolle ja komissiolle.


title: Neuvoston päätös, annettu 20 päivänä syyskuuta 2011 , uusien jäsenten nimittämisestä eroavien jäsenten tilalle Euroopan ammatillisen koulutuksen kehittämiskeskuksen johtokuntaan

text:
               24.9.2011

               FI

               Euroopan unionin virallinen lehti

               C 281/16

         NEUVOSTON PÄÄTÖS,
   annettu 20 päivänä syyskuuta 2011,
   uusien jäsenten nimittämisestä eroavien jäsenten tilalle Euroopan ammatillisen koulutuksen kehittämiskeskuksen johtokuntaan
   2011/C 281/05
   EUROOPAN UNIONIN NEUVOSTO, joka
   ottaa huomioon Euroopan ammatillisen koulutuksen kehittämiskeskuksen perustamisesta 10 päivänä helmikuuta 1975 annetun neuvoston asetuksen (ETY) N:o 337/75 ja erityisesti sen 4 artiklan (1),
   ottaa huomioon Bulgarian hallituksen esittämän ehdokkaan,
   sekä katsoo seuraavaa:

               (1)

               Neuvosto nimitti 14 päivänä syyskuuta 2009 tekemällään päätöksellä (2) Euroopan ammatillisen koulutuksen kehittämiskeskuksen johtokunnan jäsenet 18 päivänä syyskuuta 2009 alkavaksi ja 17 päivänä syyskuuta 2012 päättyväksi toimikaudeksi.

               (2)

               Kehittämiskeskuksen johtokunnassa on vapautunut jäsenen paikka hallitusten edustajien ryhmässä Valentina DEIKOVAn erottua,

         ON PÄÄTTÄNYT SEURAAVAA:
   Ainoa artikla
   Nimitetään seuraava henkilö Euroopan ammatillisen koulutuksen kehittämiskeskuksen johtokunnan jäseneksi jäljellä olevaksi toimikaudeksi eli 17 päivään syyskuuta 2012:

      HALLITUKSEN EDUSTAJA:

               BULGARIA

               Emilia VALCHOVSKA

      Tehty Brysselissä 20 päivänä syyskuuta 2011.

            Neuvoston puolesta

            Puheenjohtaja

         M. SAWICKI

      (1)  EYVL L 39, 13.2.1975, s. 1.

      (2)  EUVL C 226, 19.9.2009, s. 2.


title: Euroopan keskuspankin päätös (EU) 2015/530, annettu 11 päivänä helmikuuta 2015 , valvontamaksutekijöitä koskevien tietojen keräämisessä ja määrittämisessä sovellettavasta metodologiasta ja sovellettavista menettelyistä (EKP/2015/7)

text:
               28.3.2015

               FI

               Euroopan unionin virallinen lehti

               L 84/67

         EUROOPAN KESKUSPANKIN PÄÄTÖS (EU) 2015/530,
   annettu 11 päivänä helmikuuta 2015,
   valvontamaksutekijöitä koskevien tietojen keräämisessä ja määrittämisessä sovellettavasta metodologiasta ja sovellettavista menettelyistä (EKP/2015/7)
   EUROOPAN KESKUSPANKIN NEUVOSTO, joka
   ottaa huomioon luottolaitosten vakavaraisuusvalvontaan liittyvää politiikkaa koskevien erityistehtävien antamisesta Euroopan keskuspankille 15 päivänä lokakuuta 2013 annetun neuvoston asetuksen (EU) N:o 1024/2013 (1) ja erityisesti sen 4 artiklan 3 kohdan toisen alakohdan, 30 artiklan ja 33 artiklan 2 kohdan toisen alakohdan,
   ottaa huomioon valvontamaksuista 22 päivänä lokakuuta 2014 annetun Euroopan keskuspankin asetuksen (EU) N:o 1163/2014 (EKP/2014/41) (2) ja erityisesti sen 10 artiklan 3 kohdan b alakohdan ja 10 artiklan 4 ja 5 kohdan,
   sekä katsoo seuraavaa:

               (1)

               Asetuksen (EU) N:o 1024/2013 30 artiklan 3 kohdan mukaan vuosittainen valvontamaksu, joka peritään osallistuviin jäsenvaltioihin sijoittautuneilta luottolaitoksilta sekä osallistumattomiin jäsenvaltioihin sijoittautuneiden luottolaitosten osallistuviin jäsenvaltioihin perustamilta sivuliikkeiltä, lasketaan osallistuvien jäsenvaltioiden korkeimmalla konsolidointitasolla ja perustuu objektiivisiin perusteisiin liittyen asianomaisen luottolaitoksen merkitykseen ja riskiprofiiliin, sen riskipainotetut varat mukaan luettuina.

               (2)

               Asetuksen (EU) No 1163/2014 (ECB/2014/41) 10 artiklan 3 kohdan a alakohdan mukaan valvontamaksutekijät, joita käytetään kunkin valvottavan yhteisön tai valvottavan ryhmittymän osalta maksettavan vuosittaisen valvontamaksun määrittämiseksi ovat i) kokonaisvarojen ja ii) kokonaisriskin määrät kalenterivuoden lopussa.

               (3)

               Asetuksen (EU) N:o 1163/2014 (EKP/2014/41) 10 artiklan 3 kohdan b alakohdan mukaan valvontamaksutekijöitä koskevat tiedot määritetään ja kerätään EKP:n päätöksen mukaisesti, jossa vahvistetaan sovellettava metodologia ja sovellettavat menettelyt.

               (4)

               Asetuksen (EU) N:o 1024/2013 30 artiklan mukaan valvottava ryhmittymä ei valvontamaksutekijöiden määrittelyssä pääsääntöisesti ota huomioon osallistumattomiin jäsenvaltioihin tai kolmansiin valtioihin sijoittautuneiden tytäryhtiöiden varoja. Asetuksen (EU) N:o 1163/2014 (EKP/2014/41) 10 artiklan 3 kohdan c alakohdan mukaan valvottava ryhmittymä voi päättää, että se ottaa valvontatekijöiden määrittelyssä huomioon tällaiset varat. Tällaisen maksutoimituksen kustannukset eivät kuitenkaan saisi ylittää valvontamaksun odotettavissa olevaa alentumista.

               (5)

               Asetuksen (EU) N:o 1163/2014 (EKP/2014/41) 10 artiklan 4 kohdan mukaan kansalliset toimivaltaiset viranomaiset toimittavat tiedot EKP:lle EKP:n vahvistamien menettelyjen mukaisesti.

               (6)

               Asetuksen (EU) N:o 1163/2014 (EKP/2014/41) 10 artiklan 5 kohdassa vahvistetaan, että jos valvontamaksuvelvollinen laiminlyö valvontamaksutekijöiden toimittamisen, EKP määrittelee valvontamaksutekijät EKP:n päätöksessä vahvistettujen menettelyiden mukaisesti.

               (7)

               Näin ollen tässä päätöksessä olisi vahvistettava valvontamaksutekijöitä ja valvontamaksutekijöiden laskemista koskevien tietojen määrittämiseksi ja keräämiseksi tarvittava metodologia ja tarvittavat menettelyt – myös tilanteita varten, joissa valvontamaksuvelvollinen ei toimita näitä tietoja – sekä menettelyt, joiden mukaisesti kansalliset toimivaltaiset viranomaiset toimittavat valvontamaksutekijät EKP:lle. Erityisesti olisi täsmennettävä tällaisten toimitusten muoto, tiheys ja ajankohdat sekä se, minkälaisia laaduntarkastuksia kansallisten toimivaltaisten viranomaisten olisi suoritettava ennen valvontamaksutekijöiden toimittamista EKP:lle

               (8)

               Valvontamaksuvelvollisten olisi tämän päätöksen liitteissä I ja II olevien kaavakkeiden perusteella toimitettava kansallisille toimivaltaisille viranomaisille valvontamaksutekijät, joita käytetään kunkin valvottavan yhteisön tai valvottavan ryhmittymän osalta maksettavan vuosittaisen valvontamaksun laskimessa.

               (9)

               On tarpeen luoda tehokas menettely, jonka mukaisesti tämän päätöksen liitteisiin voidaan tehdä teknisiä muutoksia edellyttäen, että niillä ei muuteta näiden suuntaviivojen perustana olevaa käsitteellistä viitekehystä eikä lisätä tietojen antamisesta aiheutuvaa rasitetta. Menettelyä sovellettaessa otetaan huomioon Euroopan keskuspankkijärjestelmän (EKPJ:n) tilastokomitean näkökannat. Kansalliset keskuspankit ja EKPJ:n muut komiteat voivat näin ollen ehdottaa tilastokomiteassa teknisiä muutoksia liitteisiin,

         ON HYVÄKSYNYT TÄMÄN PÄÄTÖKSEN:
   1 artikla
   Kohde ja soveltamisala
   Tässä päätöksessä vahvistetaan asetuksen (EU) N:o 1163/2014 (EKP/2014/41) 10 artiklassa tarkoitettu metodologia ja tarkoitetut menettelyt, joita sovelletaan valvottavilta yhteisöiltä ja valvottavilta ryhmittymiltä perittävän vuosittaisen valvontamaksun laskemisessa käytettäviä valvontamaksutekijöitä koskevien tietojen määrittämiseen ja keräämiseen, valvontamaksutekijöiden toimittamiseen valvontamaksuvelvollisten toimesta sekä menettelyt, joiden mukaisesti kansalliset toimivaltaiset viranomaiset toimittavat nämä tiedot EKP:lle.
   Tätä päätöstä sovelletaan valvontamaksuvelvollisiin ja kansallisiin toimivaltaisiin viranomaisiin.
   2 artikla
   Määritelmät
   Tätä päätöstä sovellettaessa käytetään asetuksen (EU) N:o 1163/2014 (EKP/2014/41) 2 artiklassa vahvistettuja määritelmiä, ellei toisin säädetä, ja lisäksi tarkoitetaan

               ’työpäivällä’ päivää, joka ei ole lauantai, sunnuntai eikä vapaapäivä asianomaisen kansallisen toimivaltaisen viranomaisen jäsenvaltiossa.

         3 artikla
   Kaavakkeet, joita valvontamaksuvelvolliset käyttävät toimittaessaan valvontamaksutekijät kansallisille toimivaltaisille viranomaisille
   Valvontamaksuvelvollisten on toimitettava valvontamaksutekijät kansallisille toimivaltaisille viranomaisille tämän päätöksen liitteessä I ja II olevia kaavakkeita käyttäen. Tilintarkastajan 7 artiklan mukaiset vahvistukset on myös toimitettava kansallisille toimivaltaisille viranomaisille. Jos valvontamaksuja maksavien yhteisöjen ryhmittymällä on osallistumattomiin jäsenvaltioihin tai kolmansiin maihin sijoittautuneita tytäryhtiöitä, valvontamaksuvelvollisen on kaavakkeen asianomaisessa kentässä annettava selitys siitä, minkä asetuksen (EU) N:o 1163/2014 (EKP/2014/41) 10 artiklan 3 kohdan c alakohdassa tarkoitetun käytännön mukaisesti valvontamaksutekijät määritetään.
   4 artikla
   Toimituspäivät
   1.   Kansallisten toimivaltaisten viranomaisten on toimitettava valvontamaksutekijöitä koskevat tiedot EKP:lle viimeistään kymmenentenä työpäivänä (työajan loppuun mennessä) asetuksen (EU) N:o 1163/2014 (EKP/2014/41) 10 artiklan 4 kohdassa tarkoitetuista toimituspäivistä. EKP tarkastaa vastaanottamansa tiedot viiden työpäivän kuluessa. Kansallisten toimivaltaisten viranomaisten on selitettävä ja selkiytettävä tiedot EKP:n pyynnöstä. EKP viimeistelee tiedot viidentenätoista työpäivänä asianomaisesta toimituspäivästä.
   2.   Viimeisteltyään tiedot 1 kohdan mukaisesti EKP saattaa viimeistellyt tiedot valvontamaksuvelvollisten saataville. Valvontamaksuvelvollisella, joka katsoo tietojen olevan virheellisiä, on oltava viisi työpäivää aikaa esittää tietoja koskevia huomautuksia. Tämän jälkeen valvontamaksutekijöitä käytetään vuosittaisten valvontamaksujen laskemiseen.
   5 artikla
   Tietojen laaduntarkastukset
   Kansalliset toimivaltaiset viranomaiset tarkastavat ja varmistavat EKP:lle toimitettujen tietojen laadun ja luotettavuuden. Kansalliset toimivaltaiset viranomaiset suorittavat laadunvalvontatarkastuksia sen arvioimiseksi, onko 7 artiklassa vahvistettua metodologiaa noudatettu valvontamaksutekijöiden laskemisessa. EKP ei korjaa tai muuta valvontamaksuvelvollisten toimittamia valvontamaksutekijöitä koskevia tietoja. Valvontamaksuvelvolliset tekevät tietojen mahdolliset korjaukset ja muutokset ja toimittavat ne kansallisille toimivaltaisille viranomaisille. Kansalliset toimivaltaiset viranomaiset toimittavat mahdollisesti vastaanottamansa korjatut tai muutetut tiedot EKP:lle. Toimittaessaan valvontamaksutekijöitä koskevat tiedot kansallinen toimivaltainen viranomainen a) antaa lisätietoja tietojen taustalla olevista merkittävistä muutoksista ja b) antaa EKP:lle tiedot mahdollisten merkittävien korjausten ja muutosten syistä.
   6 artikla
   Raportoinnin tiheys ja ensimmäisen raportoinnin viitepäivämäärä
   Valvontamaksuvelvollisten on toimitettava valvontamaksutekijöitä koskevat tiedot kansallisille toimivaltaisille viranomaisille vuosittain. Valvontamaksutekijöiden ensimmäisen raportoinnin viitepäivämäärä on 31 päivä joulukuuta 2014.
   7 artikla
   Valvontamaksutekijöiden laskemisessa käytettävä metodologia
   1.   Kokonaisriskiä koskeva raportoitava luku johdetaan komission täytäntöönpanoasetuksen (EU) N:o 680/2014 (3) mukaisesta säännöllisestä raportoinnista. Sovelletaan seuraavia erityisiä laskuvaatimuksia:

               a)

               Sellaisen valvottavan ryhmittymän osalta, jolla ei ole osallistumattomiin jäsenvaltioihin tai kolmansiin maihin sijoittautuneita tytäryhtiöitä, kokonaisriski lasketaan täytäntöönpanoasetuksen (EU) N:o 680/2014 liitteessä I vahvistetun omien varojen vaatimusten raportointimallin mukaisesti (jäljempänä ’omien varojen vaatimusten raportointimalli’); tämä raportointimalli on osa COREP-raportointia.

               b)

               Sellaisen valvottavan ryhmittymän osalta, jolla on osallistumattomiin jäsenvaltioihin tai kolmansiin maihin sijoittautuneita tytäryhtiöitä, kokonaisriski lasketaan omien varojen vaatimusten raportointimallin mukaisesti kuitenkin siten, että nämä ryhmittymät voivat täytäntöönpanoasetuksen (EU) N:o 680/2014 liitteessä I olevan ”Ryhmittymän vakavaraisuus: liittyneitä laitoksia koskevat tiedot” -nimisen lomakkeen mukaisesti vähentää ryhmittymän kokonaisriskistä osallistumattomiin jäsenvaltioihin ja kolmansiin maihin sijoittautuneiden tytäryhtiöiden osuuden. Jos tietoja osallistumattomiin jäsenvaltioihin ja kolmansiin maihin sijoittautuneiden tytäryhtiöiden osuudesta ei ole valvontamaksujen laskemista varten saatavilla COREP:iin kuuluvassa lomakkeessa ”Ryhmittymän vakavaraisuus: liittyneitä laitoksia koskevat tiedot”, valvontamaksuvelvolliset voivat itse toimittaa nämä tiedot kansallisille toimivaltaisille viranomaisille.

               c)

               Jos valvontamaksuja maksava luottolaitos ei kuulu valvottavaan ryhmittymään, kokonaisriski lasketaan omien varojen vaatimusten raportointimallin mukaisesti.

         2.   Raportoitavien kokonaisvarojen määrän olisi vastattava Euroopan keskuspankin asetuksen (EU) N:o 468/2014 (EKP/2014/17) (4) 51 artiklassa tarkoitettua varojen kokonaismäärää. Jos kokonaisvaroja ei voida määritellä mainitun artiklan mukaisesti, ne määitellään seuraavien tietojen perusteella.

               a)

               Sellaisen valvottavan ryhmittymän osalta, jolla on ainoastaan osallistuviin jäsenvaltioihin sijoittautuneita tytäryhtiöitä, kokonaisvarat määritellään käyttäen raportointipaketteja, joita valvottavat yhteisöt käyttävät laatiessaan konsolidoidun tilinpäätöksen ryhmittymän tasolla. Tilintarkastajan on vahvistettava valvottavan ryhmittymän kokonaisvarat suorittamalla valvontapakettien asianmukaisia tarkastuksia.

               b)

               Sellaisen valvontamaksuja maksavan luottolaitoksen osalta, joka ei kuulu valvottavaan ryhmittymään, mutta jolla on osallistumattomaan jäsenvaltioon tai kolmanteen maahan sijoittautunut emoyhtiö, kokonaisvarat määritellään käyttäen raportointipaketteja, joita valvontamaksuja maksava luottolaitos käyttää laatiessaan konsolidoidun tilinpäätöksen ryhmittymän tasolla. Tilintarkastajan on vahvistettava valvontamaksuja maksavan luottolaitoksen kokonaisvarat suorittamalla valvontapakettien asianmukaisia tarkastuksia.

               c)

               Jos valvontamaksuja maksavan sivuliikkeen kokonaisvarat lasketaan Euroopan keskuspankin asetuksen (EU) N:o 1071/2013 (EKP/2013/33) (5) nojalla raportoitujen tietojen perusteella, tilintarkastajan on vahvistettava valvontamaksuja maksavan sivuliikkeen kokonaisvarat suorittamalla sen tilinpitoa koskevia asianmukaisia tarkastuksia.

         3.   Jos valvottavalla ryhmittymällä on osallistumattomiin jäsenvaltioihin tai kolmansiin maihin sijoittautuneita tytäryhtiöitä, sen kokonaisvarat määritellään soveltamalla yhtä seuraavista vaihtoehdoista:

               a)

               Kokonaisvarat voidaan määrittää asetuksen (EU) N:o 468/2014 (EKP/2014/17) 51 artiklan perusteella (osallistumattomiin jäsenvaltioihin ja kolmansiin maihin sijoittautuneet tytäryhtiöt mukaan luettuina). Jos kokonaisvaroja ei voida määritellä sanotun artiklan mukaisesti, ne määritellään tämän päätöksen 7 artiklan 2 kohdan a alakohdan perusteella.

               b)

               Kokonaisvarat voidaan määritellä aggregoimalla kokonaisvaroja koskevat tiedot, jotka valvottavaan ryhmittymään kuuluvat osallistuviin jäsenvaltioihin sijoittautuneet valvottavat yhteisöt ovat julkaisseet lakisääteisissä tilinpäätöksissään, jos tällaiset tiedot ovat saatavilla, tai aggregoimalla sellaisessa raportointipaketissa/sellaisissa raportointipaketeissa vahvistetut kokonaisvaroja koskevat tiedot, joita valvottavat yhteisöt tai valvontamaksuja maksavien luottolaitosten ryhmittymät käyttävät laatiessaan konsolidoidun tilinpäätöksen ryhmän tasolla. Päällekkäisyyksien välttämiseksi valvontamaksuvelvolliset voivat konsolidointiprosessissa eliminoida konserninsisäiset positiot kaikissa valvottavaan ryhmittymään kuuluvissa osallistuviin jäsenvaltioihin sijoittautuneissa valvottavissa yhteisöissä. Valvottavan ryhmittymän emoyhtiön konsolidoituun tilinpäätökseen sisältyvä goodwill on sisällytettävä aggregointiin; osallistumattomiin jäsenvaltioihin tai kolmansiin maihin sijoittautuneisiin tytäryhtiöihin allokoitu goodwill voidaan eliminoida. Jos valvontamaksuvelvollinen käyttää lakisääteisiä tilinpäätöksiä, tilintarkastajan on vahvistettava, että kokonaisvarat vastaavat yksittäisten valvottavien yhteisöjen tilintarkastetuissa lakisääteisissä tilinpäätöksissä ilmoitettuja kokonaisvaroja. Jos valvontamaksuvelvollinen käyttää raportointipaketteja, tilintarkastajan on suorittamalla valvontapakettien asianmukaisia tarkastuksia vahvistettava vuosittaisten valvontamaksujen laskemisessa käytettävät kokonaisvarat. Kaikissa tapauksissa tilintarkastajan on vahvistettava, että aggregointimenettely ei poikkea tässä päätöksessä vahvistetuista menettelyistä ja että valvontamaksuvelvollisen suorittama laskutoimitus on yhdenmukainen kirjanpitomenetelmän kanssa, jota valvontamaksuvelvolliset käyttävät tilinpäätösten konsolidoinnissa.

         8 artikla
   Valvontamaksutekijöiden määrittäminen EKP:n toimesta tapauksissa, joissa tietoja ei ole raportoitu tai vaadittuja korjauksia tai muutoksia ei ole toimitettu
   Jos valvontamaksuvelvollinen ei ole raportoinut valvontamaksutekijää tai toimittanut vaadittuja korjauksia tai muutoksia, EKP määrittää puuttuvan valvontamaksutekijän saatavillaan olevien tietojen perusteella.
   9 artikla
   Yksinkertaistettu muutosmenettely
   EKP:n johtokunnalla on oikeus tilastokomiteaa kuultuaan tehdä tämän päätöksen liitteisiin teknisiä muutoksia edellyttäen, ettei näillä muutoksilla muuteta asetuksen perustana olevaa käsitteellistä viitekehystä tai lisätä tietojen antamisesta aiheutuvaa rasitetta. Johtokunta ilmoittaa tällaisista muutoksista viipymättä EKP:n neuvostolle.
   Artikla 10
   Voimaantulo
   Tämä päätös tulee voimaan seuraavana päivänä sen jälkeen kun se on julkaistu Euroopan unionin virallisessa lehdessä.

      Tehty Frankfurt am Mainissa 11 päivänä helmikuuta 2015.

            EKP:n puheenjohtaja

         Mario DRAGHI

      (1)  EUVL L 287, 29.10.2013, s. 63.

      (2)  EUVL L 311, 31.10.2014, s. 23.

      (3)  Komission täytäntöönpanoasetus (EU) N:o 680/2014, annettu 16 päivänä huhtikuuta 2014, Euroopan parlamentin ja neuvoston asetuksen (EU) N:o 575/2013 mukaisista laitosten vakavaraisuusvalvontaan liittyvää raportointia koskevista teknisistä täytäntöönpanostandardeista (EUVL L 191, 28.6.2014, s. 1).

      (4)  Euroopan keskuspankin asetus (EU) N:o 468/2014, annettu 16 päivänä huhtikuuta 2014, kehyksen perustamisesta yhteisen valvontamekanismin puitteissa tehtävälle yhteistyölle EKP:n ja kansallisten toimivaltaisten viranomaisten välillä sekä kansallisten nimettyjen viranomaisten kanssa (YVM-kehysasetus) (EKP/2014/17) (EUVL L 141, 14.5.2014, s. 1).

      (5)  Euroopan keskuspankin asetus (EU) N:o 1071/2013, annettu 24 päivänä syyskuuta 2013, rahalaitossektorin taseesta (EKP/2013/33) (EUVL L 297, 7.11.2013, s. 1).

      LIITE I

                     MAKSUN LASKEMINEN

                     Viiteajanjakso

                     NIMI

                     KOKONAISRISKI

                     Päivämäärä

                     Rahalaitoskoodi

                     LEI-koodi

                     Erä

                     Yhteisön tyyppi

                     Kokonaisriskin määrän lähde

                     Kokonaisriskin määrä

                     Huomautukset

                     010

                     020

                     030

                     040

                     010

                     KOKONAISRISKI

                     (1), (2), (3) tai (4)

                  COREP C 02.00, rivi 010

                     020

                     Osallistumattomissa jäsenvaltioissa tai kolmansissa maissa olevien TYTÄRYHTIÖIDEN OSUUS

                     (4)

                  COREP C 06.02. sarake 250 (SUMMA)

                  021

                  Yhteisö 1

                     (4)

                  .

                  Yhteisö 2

                     (4)

                  .

                  Yhteisö 3

                     (4)

                  N

                  Yhteisö N

                     (4)

                     030

                     Valvottavan yhteisön KOKONAISRISKIN MÄÄRÄ vähennettynä osallistumattomissa jäsenvaltioissa tai kolmansissa maissa olevien tytäryhtiöiden osuudella: Erä 030 on yhtä kuin 010 miinus 020

                     (4)

                     Pyydämme varmistamaan, että tämä lomake täytetään erikseen toimitettujen ohjeiden mukaisesti

      LIITE II

                     MAKSUN LASKEMINEN

                     Viiteajanjakso

                     NIMI

                     VARAT YHTEENSÄ

                     Päivämäärä

                     Rahalaitoskoodi

                     LEI-koodi

                     Erä

                     Yhteisön tyyppi

                     Tilintarkastajan kertomus vahvistettu (kyllä/ei)

                     Kokonaisvarat

                     Huomautukset

                     010

                     020

                     030

                     040

                     010

                     KOKONAISVARAT asetuksen (EU) N:o 468/2014 (EKP/2014/17) 51 artiklan mukaisesti

                     (1), (2), (3), (4), (5)

                     020

                     KOKONAISVARAT tämän päätöksen 7 artiklan 2 kohdan a tai b alakohdan mukaisesti

                     (6) tai (7)

                     030

                     KOKONAISVARAT tämän päätöksen 7 artiklan 3 kohdan b alakohdan mukaisesti Erä 030 on yhtä kuin 031 miinus 032 plus 033 miinus 034

                     (8)

                  031

                  Ryhmittymän kaikkien osallistuviin jäsenvaltioihin sijoittautuneiden yhteisöjen varat yhteensä

                  032

                  Osallistuviin jäsenvaltioihin sijoittautuneiden valvottavien yhteisöjen konserninsisäiset varat ja velat (raportointiohjelmista, joita käytetään ryhmänsisäisten nettosaamisten/-velkojen eliminointiin konserniraportoinnissa) – valinnainen

                  033

                  Valvottavan ryhmittymän emoyhtiön konsolidoidussa taseessa oleva goodwill – pakollinen

                  034

                  Osallistumattomissa jäsenvaltioihin tai kolmansiin maihin sijoittautuneisiin tytäryhtiöihin allokoitu goodwill – valinnainen

                     040

                     Sellaisen valvottavan yhteisön tai ryhmittymän kokonaisvarat, joka on luokiteltu vähemmän merkittäväksi asetuksen (EU) N:o 1024/2013 6 artiklan 4 kohdan ja asetuksen (EU) N:o 468/2014 (EKP/2014/17) 70 artiklan 1 kohdan ja 71 artiklan nojalla ja asetuksen (EU) N:o 1163/2014 (EKP/2014/41 10 artiklan 3 kohdan d alakohdan nojalla tehdyllä EKP:n päätöksellä.

                     (9)

                     Pyydämme varmistamaan, että tämä lomake täytetään erikseen toimitettujen ohjeiden mukaisesti.


title: 2012/359/EU: Euroopan keskuspankin päätös, annettu 28 päivänä kesäkuuta 2012 , eurojärjestelmän rahoitusoperaatioihin sekä vakuuskelpoisuuteen liittyvistä väliaikaisista lisätoimenpiteistä annetun päätöksen EKP/2011/25 muuttamisesta (EKP/2012/11)

text:
               5.7.2012

               FI

               Euroopan unionin virallinen lehti

               L 175/17

         EUROOPAN KESKUSPANKIN PÄÄTÖS,
   annettu 28 päivänä kesäkuuta 2012,
   eurojärjestelmän rahoitusoperaatioihin sekä vakuuskelpoisuuteen liittyvistä väliaikaisista lisätoimenpiteistä annetun päätöksen EKP/2011/25 muuttamisesta
   (EKP/2012/11)
   (2012/359/EU)
   EUROOPAN KESKUSPANKIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 127 artiklan 2 kohdan ensimmäisen luetelmakohdan,
   ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 3.1 artiklan ensimmäisen luetelmakohdan ja 18.2 artiklan,
   sekä katsoo seuraavaa:

               (1)

               Euroopan keskuspankkijärjestelmän ja Euroopan keskuspankin perussäännön 18.1 artiklassa määrätään, että Euroopan keskuspankki (EKP) ja niiden jäsenvaltioiden kansalliset keskuspankit, joiden rahayksikkö on euro, voivat tehdä luottotoimia luottolaitosten ja muiden markkinaosapuolten kanssa ja että luottoa annettaessa vakuuksien on oltava riittävät. Eurojärjestelmän rahapolitiikan välineistä ja menettelyistä 20 päivänä syyskuuta 2011 annettujen suuntaviivojen EKP/2011/14 (1) liitteessä I täsmennetään eurojärjestelmän rahapoliittisissa operaatioissa sovellettavat omaisuuserien vakuuskelpoisuusvaatimukset.

               (2)

               EKP:n neuvosto katsoo, että likviditeetin tarjoamisen tehostamiseksi eurojärjestelmän rahapoliittisten operaatioiden vastapuolille olisi väljennettävä ehtoja, joiden perusteella määritetään eurojärjestelmän rahapoliittisissa operaatioissa vakuutena käytettävien omaisuusvakuudellisten arvopaperien vakuuskelpoisuus.

               (3)

               Näitä toimenpiteitä olisi sovellettava väliaikaisesti, kunnes EKP:n neuvosto katsoo, että rahoitusjärjestelmän vakaus sallii eurojärjestelmän rahapoliittisia operaatioita koskevien säännösten normaalin soveltamisen.

               (4)

               Siksi eurojärjestelmän rahoitusoperaatioihin sekä vakuuskelpoisuuteen liittyvistä väliaikaisista lisätoimenpiteistä 14 päivänä joulukuuta 2011 annettua päätöstä EKP/2011/25 (2) olisi muutettava vastaavasti,

         ON HYVÄKSYNYT TÄMÄN PÄÄTÖKSEN:
   1 artikla
   Muuttaminen
   Korvataan päätöksen EKP/2011/25 3 artikla seuraavasti:

      ”3 artikla
      Tiettyjen omaisuusvakuudellisten arvopaperien hyväksyminen
      1.   Vakuuskelpoisia eurojärjestelmän rahapoliittisissa operaatioissa ovat – sellaisten omaisuusvakuudellisten arvopaperien lisäksi, jotka ovat suuntaviivojen EKP/2011/14 liitteessä I olevan 6 luvun mukaan vakuuskelpoisia – myös sellaiset omaisuusvakuudelliset arvopaperit, jotka eivät täytä suuntaviivojen EKP/2011/14 liitteessä I olevassa 6.3.2 kohdassa vahvistettuja luottokelpoisuusvaatimuksia, mutta muutoin täyttävät kaikki suuntaviivoissa EKP/2011/14 vahvistetut omaisuusvakuudellisia arvopapereita koskevat vakuuskelpoisuusvaatimukset, edellyttäen että niillä on kaksi vähintään kolmen B:n (3) luottoluokitusta liikkeeseenlaskun yhteydessä ja aina sen jälkeen. Niiden on lisäksi täytettävä kaikki seuraavat vaatimukset:

                  a)

                  omaisuusvakuudellisten arvopaperien vakuutena olevien kassavirtaa synnyttävien omaisuuserien on kuuluttava johonkin seuraavista arvopaperiluokista: i) asuntolainat, ii) lainat pienille ja keskisuurille yrityksille, iii) liikekiinteistölainat, iv) autolainat, v) leasing ja kulutusluotot,

                  b)

                  kassavirtaa synnyttävät omaisuuserät eivät saa kuulua eri arvopaperiluokkiin,

                  c)

                  omaisuusvakuudellisten arvopapereiden vakuutena oleviin kassavirtaa synnyttäviin omaisuuseriin ei saa kuulua lainoja, jotka

                              i)

                              ovat järjestämättömiä omaisuusvakuudellisen arvopaperin liikkeeseenlaskun yhteydessä,

                              ii)

                              ovat järjestämättömiä hetkenä, jona ne omaisuusvakuudellisen arvopaperin juoksuajan aikana liitetään omaisuusvakuudelliseen arvopaperiin, esim. kassavirtaa synnyttäviä omaisuuseriä vaihdettaessa, korvattaessa tai lisättäessä, tai

                              iii)

                              ovat syndikoituja, strukturoituja tai vipulainoja minä tahansa ajankohtana,

                  d)

                  omaisuusvakuudelliseen arvopaperiin liittyvissä sopimusasiakirjoissa on oltava sääntöjä jatkuvuuden hallinnasta.

            2.   Sellaisiin 1 kohdassa tarkoitettuihin omaisuusvakuudellisiin arvopapereihin, joilla on vähintään kaksi yhden A:n (4) luokitusta, sovelletaan 16 prosentin suuruista markkina-arvon aliarvostusta.
      3.   Sellaisiin 1 kohdassa tarkoitettuihin omaisuusvakuudellisiin arvopapereihin, joilla ei ole kahta vähintään yhden A:n luottoluokitusta, sovelletaan seuraavia markkina-arvon aliarvostusprosentteja: a) omaisuusvakuudellisiin arvopapereihin, joiden vakuutena on liikekiinteistölainoja, sovelletaan 32 prosentin suuruista markkina-arvon aliarvostusta, b) muihin omaisuusvakuudellisiin arvopapereihin sovelletaan 26 prosentin suuruista markkina-arvon aliarvostusta.
      4.   Vastapuoli ei saa toimittaa vakuudeksi omaisuusvakuudellista arvopaperia, jonka vakuuskelpoisuus perustuu 1 kohtaan, jos se tai siihen läheisesti sidoksissa oleva osapuoli toimii korkosuojauksen tarjoajana omaisuusvakuudelliseen arvopaperiin liittyen.
      5.   Tässä artiklassa termeillä ”pieni yritys” ja ”keskisuuri yritys” on sama merkitys kuin mikroyritysten sekä pienten ja keskisuurten yritysten määritelmästä 6 päivänä toukokuuta 2003 annetussa komission suosituksessa 2003/361/EY (5).
      6.   Kansallinen keskuspankki voi eurojärjestelmän rahapoliittisissa operaatioissa hyväksyä vakuudeksi omaisuusvakuudellisia arvopapereita, joiden vakuutena on asuntolainoja tai lainoja pienille ja keskisuurille yrityksille tai molempia, ja jotka eivät täytä suuntaviivojen EKP/2011/14 liitteessä I olevassa 6.3.2 kohdassa vahvistettuja luottokelpoisuusvaatimuksia ja edellä 1 kohdan a–d alakohdassa ja 4 kohdassa tarkoitettuja vaatimuksia, mutta jotka muutoin täyttävät kaikki suuntaviivoissa EKP/2011/14 vahvistetut omaisuusvakuudellisia arvopapereita koskevat vakuuskelpoisuusvaatimukset ja joilla on kaksi vähintään kolmen B:n luottoluokitusta. Tämä koskee ainoastaan ennen 20 päivää kesäkuuta 2012 liikkeeseenlaskettuja omaisuusvakuudellisia arvopapereita, ja näihin omaisuusvakuudellisiin arvopapereihin sovelletaan 32 prosentin suuruista markkina-arvon aliarvostusta.

   2 artikla
   Voimaantulo
   Tämä päätös tulee voimaan 29 päivänä kesäkuuta 2012.

      Tehty Frankfurt am Mainissa 28 päivänä kesäkuuta 2012.

            EKP:n puheenjohtaja

         Mario DRAGHI

      (1)  EUVL L 331, 14.12.2011, s. 1.

      (2)  EUVL L 341, 22.12.2011, s. 65.

      (3)  Kolmen B:n luokitus tarkoittaa vähintään Moody’s-luokitusta ”Baa3”, Fitch tai Standard & Poor -luokitusta ”BBB-” tai DBRS-luokitusta ”BBB”.

      (4)  Yhden A:n luokitus tarkoittaa vähintään Moody’s-luokitusta ”A3”, Fitch tai Standard & Poor -luokitusta ”A-” tai DBRS-luokitusta ”AL”.

      (5)  EUVL L 124, 20.5.2003, s. 36.”


title: 2014/168/EU: Neuvoston päätös, annettu 18 päivänä maaliskuuta 2014 , Euroopan talous- ja sosiaalikomitean slovakialaisen jäsenen nimeämisestä

text:
               26.3.2014

               FI

               Euroopan unionin virallinen lehti

               L 90/20

      NEUVOSTON PÄÄTÖS,
   annettu 18 päivänä maaliskuuta 2014,
   Euroopan talous- ja sosiaalikomitean slovakialaisen jäsenen nimeämisestä
   (2014/168/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 302 artiklan,
   ottaa huomioon Slovakian hallituksen ehdotuksen,
   ottaa huomioon Euroopan komission lausunnon,
   sekä katsoo seuraavaa:

               (1)

               Neuvosto teki 13 päivänä syyskuuta 2010 päätöksen 2010/570/EU, Euratom Euroopan talous- ja sosiaalikomitean jäsenten nimeämisestä 21 päivänä syyskuuta 2010 alkavaksi ja 20 päivänä syyskuuta 2015 päättyväksi kaudeksi (1).

               (2)

               Yhden Euroopan talous- ja sosiaalikomitean jäsenen paikka on vapautunut Dušan BARČIKin toimikauden päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään Anton SZALAY, President of Slovak Trade Union of Health and Social Services, Euroopan talous- ja sosiaalikomitean jäseneksi jäljellä olevaksi toimikaudeksi eli 20 päivään syyskuuta 2015.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 18 päivänä maaliskuuta 2014.

            Neuvoston puolesta

            Puheenjohtaja

         E. VENIZELOS

      (1)  EUVL L 251, 25.9.2010, s. 8.


title: Neuvoston päätös (EU) 2016/1743, annettu 20 päivänä syyskuuta 2016, Euroopan unionin ja Kolumbian tasavallan välisen lyhytaikaista oleskelua koskevan viisumivapaussopimuksen tekemisestä Euroopan unionin puolesta

text:
               30.9.2016

               FI

               Euroopan unionin virallinen lehti

               L 264/25

         NEUVOSTON PÄÄTÖS (EU) 2016/1743,
   annettu 20 päivänä syyskuuta 2016,
   Euroopan unionin ja Kolumbian tasavallan välisen lyhytaikaista oleskelua koskevan viisumivapaussopimuksen tekemisestä Euroopan unionin puolesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 77 artiklan 2 kohdan a alakohdan yhdessä 218 artiklan 6 kohdan toisen alakohdan a alakohdan v alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän (1),
   sekä katsoo seuraavaa:

               (1)

               Komissio on neuvotellut Euroopan unionin puolesta lyhytaikaista oleskelua koskevan viisumivapaussopimuksen (jäljempänä ’sopimus’) Kolumbian tasavallan kanssa.

               (2)

               Sopimus on allekirjoitettu ja sitä on neuvoston päätöksen (EU) 2015/2399 (2) mukaisesti sovellettu väliaikaisesti 3 päivästä joulukuuta 2015.

               (3)

               Sopimuksella perustetaan sopimuksen hallinnointia käsittelevä asiantuntijoiden sekakomitea. Unionia sekakomiteassa edustaa komissio, jota jäsenvaltioiden edustajien olisi avustettava.

               (4)

               Tällä päätöksellä kehitetään niitä Schengenin säännöstön määräyksiä, joihin Yhdistynyt kuningaskunta ei osallistu neuvoston päätöksen 2000/365/EY (3) mukaisesti; Yhdistynyt kuningaskunta ei sen vuoksi osallistu tämän päätöksen hyväksymiseen, päätös ei sido Yhdistynyttä kuningaskuntaa eikä sitä sovelleta Yhdistyneeseen kuningaskuntaan.

               (5)

               Tällä päätöksellä kehitetään niitä Schengenin säännöstön määräyksiä, joihin Irlanti ei osallistu neuvoston päätöksen 2002/192/EY (4) mukaisesti; Irlanti ei sen vuoksi osallistu tämän päätöksen hyväksymiseen, päätös ei sido Irlantia eikä sitä sovelleta Irlantiin.

               (6)

               Sopimus olisi hyväksyttävä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään unionin puolesta Euroopan unionin ja Kolumbian tasavallan välinen lyhytaikaista oleskelua koskeva viisumivapaussopimus.
   2 artikla
   Neuvoston puheenjohtaja antaa unionin puolesta sopimuksen 8 artiklan 1 kohdassa määrätyn ilmoituksen (5).
   3 artikla
   Komissio edustaa jäsenvaltioiden asiantuntijoiden avustamana unionia sopimuksen 6 artiklan nojalla perustetussa asiantuntijoiden sekakomiteassa.
   4 artikla
   Tämä päätös tulee voimaan päivänä, jona se hyväksytään.

      Tehty Brysselissä 20 päivänä syyskuuta 2016.

            Neuvoston puolesta

            Puheenjohtaja

         I. KORČOK

      (1)  Hyväksyntä annettu 8 päivänä kesäkuuta 2016 (ei vielä julkaistu virallisessa lehdessä).

      (2)  Neuvoston päätös (EU) 2015/2399, annettu 26 päivänä lokakuuta 2015, Euroopan unionin ja Kolumbian tasavallan välisen lyhytaikaista oleskelua koskevan viisumivapaussopimuksen allekirjoittamisesta Euroopan unionin puolesta ja sen väliaikaisesta soveltamisesta (EUVL L 333, 19.12.2015, s. 1).

      (3)  Neuvoston päätös 2000/365/EY, tehty 29 päivänä toukokuuta 2000, Ison-Britannian ja Pohjois-Irlannin yhdistyneen kuningaskunnan pyynnöstä saada osallistua joihinkin Schengenin säännöstön määräyksiin (EYVL L 131, 1.6.2000, s. 43).

      (4)  Neuvoston päätös 2002/192/EY, tehty 28 päivänä helmikuuta 2002, Irlannin pyynnöstä saada osallistua joihinkin Schengenin säännöstön määräyksiin (EYVL L 64, 7.3.2002, s. 20).

      (5)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.